title: Matti Sulamaa

text: Sulamaa toimi tunnettuna lastenkirurgien opettajana ja aloitti lasten sydänleikkaukset Suomessa, 1961 Lastenklinikalle hankittiin sydänkeuhkokone. 1960-luvulla Sulamaa kehitti menetelmän talidomidilasten kirurgiseksi hoitamiseksi, jota hän esitteli ja opetti ympäri maailmaa. Häntä pyydettiin myös tekemään leikkauksia tällä menetelmällä ulkomailla ja siitä tehtiin opetuselokuva. Sulamaa, joka oli Helsingin yliopiston dosentti, sai professorin arvon 1965. Hänet tunnettiin myös alansa kotimaisten ja kansainvälisten järjestöjen aktiivijäsenenä. Tieteellisten julkaisujen ohella hän julkaisi muistelmansa "Veitsellä ja sydämellä" (1971).


title: Matti Sulamaa

text: Sulamaa sai ensimmäisenä Pohjolan ja Suomi-yhtiön lääketieteen palkinnon 1981. Suomen Lastenlääkäriyhdistyksen kunniajäseneksi hänet kutsuttiin kymmenentenä henkilönä 1978, ensimmäinen kunniajäsen oli Arvo Ylppö 1947.


title: Matti Sulamaa

text: Sulamaan puoliso vuodesta 1935 oli Lea Kaarina Mannila, perheseen syntyi neljä poikaa.


title: Sergio Mattarella

text: Sergio Mattarella (s. 23. heinäkuuta 1941 Palermo) on italialainen poliitikko ja Italian kahdestoista presidentti. Hänen virkakautensa alkoi 3. helmikuuta 2015. Aiemmin hän on toiminut perustuslakituomioistuimen tuomarina sekä Italian opetus- ja puolustusministerinä.


title: Sergio Mattarella

text: Mattarella äänestettiin Italian presidentiksi tammikuussa 2015 sen jälkeen, kun häntä aiemmin virassa ollut Giorgio Napolitano erosi.


title: Himantandraceae

text: Himantandraceae on kasviheimo koppisiemenisten Magnoliales-lahkossa. Heimossa on vain yksi suku, "Galbulimima".


title: Himantandraceae

text: Suvun kaksi lajia ovat puuvartiskasveja, joiden lehdet ovat kahdessa rivissä, hyvin aromaattisia ja korvakkeettomia. Kasvi on kilpikarvojen peittämä. Kukissa on paljon kehälehtiä. Hedelmä on enemmän tai vähemmän yhdislehtinen synkarppi, jossa on sivuilta litistyneitä siemeninä.


title: Himantandraceae

text: Aineenvaihdunta tuottaa eräitä alkaloideja. Kehälehdet ovat kahtena kiehkurana ja kukassa on 3-23 joutoheteistä muodostunutta terälehteä. Sikiäin muodostuu 6-30 emilehdestä, kussakin tavallisesti kaksi riippuvaa siemenaihetta. Hedelmä on luumarjamainen; kustakin emilehdestä kehittyy yksi luumarja ja ne kasvavat vaihtelevissa määrin yhteen; luumarja on monikivinen.


title: Himantandraceae

text: "Galbulimima"-suku kasvaa Sulawesin saarella, Uudessa-Guineassa ja Koillis-Australiassa.


title: Johan Sundsten

text: Johan Sundsten (1743 – 8. huhtikuuta 1813 Turku) oli muurarimestari, joka toimi Turun kaupunginarkkitehtina.


title: Johan Sundsten

text: Sundstenin vanhemmista ei ole tietoa. Hänen tiedetään toimineen tykkimiehenä, mutta 26-vuotiaana hänet mainitaan muurarin oppirenkinä ja 1772 kisällinä. Mestarinnäytteensä Sundsten antoi 1775, se oli muunnelma jo 20 vuotta aiemmin julkaistuista piirustuksista. Kokemäen kirkon muurarimestariksi Sundstenin mainitaan tulleen keväällä 1784. Vuonna 1793 hän piirsi kaksi porttia Turun tuomiokirkon kehämuuriin ja teki korjauksia kirkossa. Paraisten kirkossa hän työskenteli 1797 ja vuosisadan lopulla hän pidensi Halikon kirkkoa. Sundstenin esitykset Eurajoen ja Liperin kirkoiksi ja Hämeenlinnan kirkon torniksi hylättiin, mutta 1807 hän laati piirustukset Turun hovioikeuden uutta rakennusta varten. Samana vuonna hän alkoi rakentaa Carlos Bassin piirustusten pohjalta Wiurilan kartanon päärakennusta Halikossa, se valmistui 1811. Sundsten piirsi 1808 Laitilan kirkon kellotapulin, joka rakennettiin 1814 ja purettiin 1840-luvulla. Muurarimestareiden ammattikunnan oltermanniksi hänet valittiin 1809. Seuraavana vuonna hän rakensi Kiskon kirkon Tukholmassa laadittujen piirustusten mukaisesti.


title: Johan Sundsten

text: Sundstenin ensimmäinen puoliso oli Ulrica Oudar (1755–1809) ja toinen vuodesta 1811 Lovisa Cajalin (s. 1774).


title: Intialais-kreikkalainen kuningaskunta

text: Intialais-kreikkalainen kuningaskunta oli entisen Kreikkalais-baktrialaisen kuningaskunnan alueelta Pohjois-Intiaan ulottuva kuningaskunta noin 150 eaa.-70 eaa. Valtakunnan alueella oli suurta vaikutusta Yuezhi-heimolla, joka valloitti kreikkalais-baktrialaisen kuningaskunnan noin 130 eaa muodostaen Kušana-valtakunnan. Intialais-kreikkalainen kuningaskunta irtaantui vähän ajan kuluttua tästä valtakunnasta. Jotkut Kreikkalais-baktrialaisen valtakunnan hallitsijasuvut olivat vallassa myös kreikkalais-intialaisessa kuningaskunnassa. Noin 95 eaa. Intialais-kreikkalainen kuningaskunta joutui hajaannukseen ja valtakunnan eri osia hallitsivat eri hallitsijat:


title: Intialais-kreikkalainen kuningaskunta

text: Noin 70 eaa. Intialais-kreikkalainen kuningaskunta joutui Kušana-valtakunnan valtaamaksi. Intialais-kreikkalaisella kuningaskunnalla oli suurta vaikutusta myöhämpään Intialais-parthialaiseen kuningaskuntaan.


title: Nydrí

text:
Nydrí (; myös "Nidrí"; kath. Νυδρίον, "Nydríon") on Kreikan kylä, joka sijaitsee Lefkaksen saarella. Se kuuluu hallinnollisesti Lefkaksen kuntaan, Lefkaksen alueyksikköön ja Jooniansaarten alueeseen. Aiemmin kylä kuului Elloménoksen kuntaan ja vuodesta 2011 lähtien Lefkaksen kunnan Elloménoksen kunnallisyksikköön. Kylän väkiluku on 971 (vuonna 2011).
Nydrí sijaitsee Lefkaksen saaren itärannikolla linnuntietä noin 14 kilometriä saaren pääkaupungista Lefkaksesta etelään. Kylä on suosittu turistikohde. Siitä tuli suosittu sen jälkeen, kun laivanvarustaja Aristoteles Onassis osti 1960-luvulla läheisen Skorpióksen saaren. Nykyisin saari kuuluu varakkaalle Rybolovlevin perheelle.


title: Nydrí

text: Nydrí muodostaa myös laajemman kyläyhdyskunnan (Δημοτική Κοινότητα Νυδρίου, "Dimotikí Koinótita Nydríou"), johon kuuluu varsinaisen Nydrín kylän lisäksi Ráchin kylä. Koko yhdyskunnan väkiluku on 1 218. Ráchi tunnetaan Dimosárin vesiputouksesta.


title: Nydrí

text: Nydrístä noin 1,5 kilometriä etelään sijaitsee Nydrín pronssikautisten hautojen arkeologinen kohde. Seudun toinen nähtävyys ovat Ráchin vesiputoukset. Kylästä on laivayhteys Meganísin saarelle. Nydríä lähin lentoasema on Prévezassa.


title: Léon Biaudet

text: Léon Jules Biaudet (9. joulukuuta 1882 Helsinki – 4. helmikuuta 1968) oli suomalainen Loviisassa asunut lääkäri.


title: Léon Biaudet

text: Biaudetin vanhemmat olivat Helsingin yliopiston ranskankielen lehtori Gabriel Léon Biaudet (1848–1898) ja Marie Louise Gerber (1844–1892). Hänen veljiänsä olivat historiantutkija Henry Biaudet ja lääkäri, muistelmakirjailija Teddy Biaudet. Biaudet oli naimisissa vuodesta 1922 kirjailija Ulla Bjernen kanssa. He testamenttasivat 1969 asuintalonsa Villa Biaudetin Suomen ruotsalaiselle kirjailijaliitolle. Testamentin ehtojen mukaan talossa saa asua suomenruotsalainen kirjailija kolmen vuoden ajan ilmaiseksi.


title: Léon Biaudet

text: Biaudet pääsi ylioppilaaksi 1902 ja valmistui lääketieteen kandidaatiksi 1905 ja lääketieteen lisensiaatiksi 1910. Hän oli Helsingin diakonissalaitoksen kirurgisen osaston apulaislääkärinä 1910–1912, Porvoon kaupunginlääkärinä 1912–1914 sekä Loviisan yleisen sairaalan ylilääkärinä 1914–1954. Biaudet sai professorin arvonimen 1950.


title: Léon Biaudet

text: Ensimmäisen maailmansodan alkuvaiheessa Biaudet oli suomalaisten teollisuuden harjoittajien Venäjän puolelle itärintamalle perustaman Varsovan kenttäsairaalan vanhempana apulaislääkärinä 1914–1915. Biaudet oli perustamassa 1917 Loviisan suojeluskuntaa ja kuului sen esikuntaan. Suomen sisällissodan aikana hän oli Loviisan suojeluskunnan esikuntapäällikkönä ja sitten komppanian päällikkönä Pellingin joukoissa. Vuoden 1921 suojeluskuntaselkkauksen aikana Loviisan suojeluskunnan johtoon kuulunut Biaudet piti Loviisan suojeluskuntatalolla puheen, jossa hän kysyi: Biaudetin edustamat suojeluskunta-aktivistit olivat raivoissaan siitä että presidentti K. J. Ståhlberg oli nimittänyt suojeluskuntien ylipäälliköksi kenraali Gustaf Mannerheimin sijasta jääkärieverstiluutnantti Lauri Malmbergin. Sotilasarvoltaan Biaudet oli reservin lääkintämajuri (1940).


title: Eupomatiaceae

text: Eupomatiaceae on siemenkasviheimo koppisiemenisten Magnoliales-lahkossa. Heimossa on vain "Eupomatia"-suku.


title: Eupomatiaceae

text:
Suvussa on puuvartiskasveja, joilla on kaksirivinen lehtiasento. Lehdet ovat korvakkeettomia ja aromaattisia. Kukat ovat melko kookkaita, ja niiden verholehdet muodostavat paksun ja kivisoluja sisältävän lakkimaisen rakenteen (calyptra), joka karisee kukan avautuessa. Toimivat heteet ympäröivät litteitä ja rauhasellisia joutoheteitä, jotka kaartuvat emiön ylle. Kukkapohjus on kovera. Erilliset emilehdet ovat ahtautuneet tiukasti yhteen ja ovat vartalottomia; luottipinta on johteinen. Heteet ja joutoheteet karisevat kukasta yhdessä ja muodostavat kasvin ympärille pieniä merivuokkoja muistuttavaa kariketta. Kukin hedelmöitynyt emilehti kehittyy marjamaiseksi hedelmäksi.
Kasvit voivat olla juurakollisia ja paksutyvisiä tai juurimukulallisia. Nivelten sisärakenteessa on epätavallisen paljon lehtiaukkoja (tavallisesti seitsemän, joskus jopa 11) johtojännelieriössä, ja kustakin aukosta lähtee tavallisesti seitsemän (vaihteluväli 5-11) johtojännettä lehteen. Kasveissa on myös erityssoluja. Kukat sijaitsevat ryhminä. Kukkalehdet kiinnittyvät pohjukseen kierteisesti. Kukat ovat kehättömiä, joutoheteitä on vähintään 15 ja ne ovat terälehtimäisiä, tyvestä yhteen kasvaneita, ja niissä on paljon rauhasia. Rakkomaisia emejä on paljon, ne ovat vaihtelevasti yhteen kasvaneita; siemenaiheita on kussakin 2-11.


title: Eupomatiaceae

text: "Eupomatia"-lajit kasvavat Uudessa-Guineassa ja Itä-Australiassa.


title: Eupomatiaceae

text: Heimossa on kolme Eupomatia-sukuun kuuluvaa lajia, ja lähin sukulaisheimo on annoonakasvit (Annonaceae). Niiden kanssa Eupomatiaceae muodostaa yhteisen kladin Magnoliales-lahkon evoluutiopuussa. Kladin ominaisuuksia ovat mm.: siiviläputkien plastiseissa on myös monikulmaisia proteiinikiteitä; ydinsäteet ovat 8-15 solurivin muodostamia; ruodin johtojänteet ovat poikkileikkaukseltaan kaarimaisia; haaran ainoa esilehti on adaksiaalinen eli varren puoleinen; tietynlainen lehtilavan silmuasento (conduplicate); kukat ovat kukinnoissa; hedelmä on enemmän tai vähemmän marjamainen.


title: Eupomatiaceae

text: Eupomatia-suvun lajit:


title: Schladming

text: Schladming on kaupunki Steiermarkin osavaltiossa keskisessä Itävallassa. Schladmingissä asui vuoden 2014 alussa 4 402 asukasta ja sen pinta-ala on 10,3 neliökilometriä. Asukastiheys on 430 asukasta neliökilometrillä.


title: Schladming

text: Schladming on aiemmin ollut kaivoskaupunki. Sillä on yhteensä kolme ystävyyskaupunkia Saksassa, Ranskassa ja Japanissa. Nykyisin Schladming tunnetaan parhaiten alppihiihdosta. Siellä on järjestetty lajin MM-kilpailut kahdesti, vuosina 1982 ja 2013, ja siellä käydään vuosittain myös alppihiihdon maailmancupin osakilpailu.


title: Corbeil-Essonnes

text: Corbeil-Essonnes [kɔʁbɛj esɔn] on Ranskan kunta Pariisin eteläpuolen esikaupunkialueella. 47 500 asukkaan kaupunki kuuluu Essonnen departementtiin Île-de-Francen hallintoalueella ja sijaitsee Seinejoen varrella noin 29 kilometriä Pariisin keskustasta kaakkoon.


title: Corbeil-Essonnes

text: Corbeil-Essonnes syntyi vuonna 1951, kun Corbeil’n ja Essonnesin kunnat yhdistettiin. 1800-luvulla seutu tunnettiin jauhomyllyistään ja paperitehtaistaan. Nykyisin suurin työnantaja on elektroniikan komponentteja valmistava Altis Semiconductor.


title: Corbeil-Essonnes

text: Corbeil’hin pääsee RER-junalla D (asemat "Corbeil-Essonnes" ja "Moulin-Galant") sekä Transilien Paris–Lyon -junalla (asemat "Corbeil-Essonnes" ja "Essonnes-Robinson"). Kaupungin läpi kulkee EuroVelo 3 -pyöräilyreitti.


title: Jaakko Rantanen (jalkapalloilija)

text: Jaakko Rantanen (s. 10. syyskuuta 1992 Tampere) on suomalainen jalkapalloilija. Pelipaikaltaan Rantanen on keskuspuolustaja tai puolustava keskikenttäpelaaja.


title: Jaakko Rantanen (jalkapalloilija)

text: Rantanen on syntynyt Tampereella, mutta aloitti jalkapallon Orimattilan Pedoissa. C-junioreissa hän siirtyi Lahden Reippaaseen. Vuonna 2011 hänet nostettiin Ykköseen pudonneen FC Lahden edustusjoukkueen rinkiin. Kaudella 2011 Rantanen pelasi Ykkösessä 18 ottelua tehden yhden maalin, kun Lahti palasi takaisin pääsarjaan. Kaudella 2012 Rantanen ei pelannut yhtään peliä Veikkausliigassa, vaan lähes koko kausi kului Kakkosessa FC Kuusysissä.


title: Jaakko Rantanen (jalkapalloilija)

text: Helmikuussa 2013 Rantanen siirtyi Ykkösessä pelanneeseen Tampereen Ilvekseen. Ensimmäisellä kaudellaan hän pelasi 18 ottelua, joissa ei tullut maaleja. Toisella Ykkösen kaudellaan Rantanen pelasi vain 12 ottelua, mutta onnistui kerran maalinteossa. MyPan menetettyä veikkausliigalisenssin Ilves nousi Veikkausliigaan kaudeksi 2015 ja jatkosopimuksen tehnyt Rantanen tehnee myös pääsarjadebyyttinsä kaudella 2015.


title: Jaakko Rantanen (jalkapalloilija)

text: Rantanen on pelannut Suomen alle 19-vuotiaiden jalkapallomaajoukkueessa. Myös hänen isoveljensä Kaarlo Rantanen on jalkapalloilija, joka edustaa Tampereen Ilvestä.


title: Indoparthialainen kuningaskunta

text: Indoparthialainen kuningaskunta oli alueita nykyisestä Pakistanista, Afganistanista ja Pohjois-Intiasta hallinnut parthialaistaustainen kuningaskunta ensimmäiseltä vuosisadalta toiselle vuosisadalle jälkeen ajanlaskun alun. Indoparthialainen kuningaskunta itsenäistyi parthialaisen satraappi Gondofareksen johdolla. Hänen seuraajansa hallitsivat noin sadan vuoden ajan, ennen kuin heidän alueensa liitettiin laajenevaan Kušan-valtakuntaan.


title: Indoparthialainen kuningaskunta

text: Indoparthialaiset tunnetaan historiallisista kirjallisista lähteistä vain huonosti ja tärkein yksittäinen tiedonlähde heistä on heidän hallitsijoidensa lyömät kolikot.


title: Indoparthialainen kuningaskunta

text: Indoparthialaiset mainitaan suoraan vain muutamissa kirjallisissa historiallisissa lähteissä. Indoparthialaisten hallitsijoiden lyömät kolikot ovatkin olleet tärkein heistä kertova historiallinen lähde. Seleukideista irtautuneessa Parthiassa valtaan nousseet arsakidit olivat aloittaneet voimakkaan laajenemisen kuninkaansa Mithridateksen johdolla 160-luvulla eaa. ja lopulta parthialaiset ulottivat alueensa heitä edeltäneiden indoskyyttien hallitsemalle alueelle Pohjois-Intiassa ja Etelä-Afganistanissa. Uusien alueidensa hallitsemiseksi parthialaiset perustivat alaisiaan kuningaskuntia ja yksi näistä muodostettiin sittemmän Sistanin alueelle ensimmäisen vuosisadan eaa. lopulla. Alueita hallitsi satraappi Gondofares ja hän levitti edelleen alueitaan Sistanista Arakhosian ja Gandharan alueelle Pakistaniin ja Pohjois-Intiaan. Vuoden 20 jaa. paikkeilla Gondofares julistautui itsenäiseksi. Hänen pääkaupunkinsa oli Taksila nykyisen Keski-Pakistanin eteläosissa. Nimenä Gondofares on saattanut olla myös indoparthialaisen hallitsijasuvun dynastinen titteli.


title: Indoparthialainen kuningaskunta

text: Gondofareksen seuraajat hallitsivat alueitaan noin sadan vuoden ajan. Arsakidit pitivät lopulta yllä rauhanomaisia suhteita kapinoineeseen provinssiinsa, mahdollisesti koska heillä ei ollut varaa sitoa joukkoja valtakuntansa kaakkoisrajalle. Vain muutaman hallitsijasukupolven jälkeen indoparthialaisista pohjoiseen muodostui kuitenkin uusi voimatekijä. He joutuivat pian sotimaan levittäytyviä kušanoja vastaan. Ensimmäisen vuosisadan lopulla indoparthialaiset kärsivät useita tappioita kušanoille ja he menettivät Intian jokilaaksojen alueet. Indoparthialaiset hallitsivat vielä Kabulin laaksoa, joka sekin menetettiin toisen vuosisadan loppuun mennessä. Indoparthialaisten kukistumisen jälkeen Kušan-valtakunnalla ei ollut merkittäviä sotilaallisia uhkatekijöitä lähipiirissään.


title: Baotou

text: Baotou (, ) on Kiinan Sisä-Mongolian alueella sijaitseva prefektuuritason kaupunki. Kaupungin keskusta sijaitsee linnuntietä noin 160 kilometriä autonomisen alueen pääkaupunki Hohhotista länteen. Kaupungin pinta-ala on 27 768 neliökilometriä ja sen alueella asui vuonna 2010 yhteensä 2 650 364 henkilöä. Baotou on Sisä-Mongolian teollisuuden keskus.


title: Baotou

text: Baotussa on ollut kiinalainen varuskunta jo Tang-dynastian aikana, mutta sittemmin aluetta asuttivat mongolit, jotka käyttivät aluetta laidunalueena. Varsinainen kaupunki muodostui paikalle tulleiden kiinalaisten siirtolaisten myötä vuonna 1806. Shiguain hiilikaivokset perustettiin 1860-luvulla ja vuonna 1923 kaupunkiin rakennettiin rautatie. Vuonna 1925 kiinalaiset geologit löysivät alueelta malmiesiintymiä Bayan Oboosta. Kommunistien voitettua Kiinan sisällissodan he alkoivat suunnitella Baotousta Neuvostoliiton tuella terästeollisuuden keskusta. Vuonna 1990 alue vastasikin kolmasosasta koko Sisä-Mongolian teollisesta tuotannosta.


title: Baotou

text: Baotou on Sisä-Mongolian suurin talousalue. Sen bruttokansantuote vuonna 2012 oli 340,95 miljardia renminbiä. Kaupungin viisi suurinta teollisuuden alaa ovat rauta- ja terästeollisuus, alumiinintuotanto, laiteteollisuus, sähköntuotanto ja maametallien tuotanto. Uudempia teollisuuden aloja ovat myös esimerkiksi ruostumattoman teräksen tuotanto ja tuulivoima. Vientiin meni tavaraa vuonna 2012 yhteensä 2,1 miljardin dollarin edestä. Suurin osa viennistä kohdistui Etelä-Koreaan ja Amerikkaan.


title: Baotou

text: Baotoussa heinäkuu on vuoden lämpimin kuukausi, keskilämpötila on 17 astetta. Kylmintä on tammikuussa, keskilämpötila -17 astetta. Keskilämpötila on pakkasen puolella marraskuusta maaliskuuhun. Eniten sataa heinä- ja elokuussa, yli 80 mm kuukaudessa.


title: Baotou

text: Piirikuntatasolla prefektuuri jaetaan yhdeksään osaan seuraavasti (numerointi kuten oheisessa kuvassa):


Indianapoliksen roomalaiskatolinen arkkihiippakunta () on katolisen kirkon organisaatio Indianassa Yhdysvalloissa. Sen alueella asuu 2,6 miljoonaa henkeä, joista katolisia on 249 500. Arkkihiippakunnaksi se korotettiin vuonna 1944.


title: Mad Catz

text: Mad Catz Interactive, Inc. oli yhdysvaltalainen elektroniikkayhtiö, joka keskittyi pelialan tuotteisiin. Se valmisti pelihiiriä, näppäimistöjä ja muita oheislaitteita.


title: Mad Catz

text: Yhtiö perustettiin vuonna 1989. Sen pääkonttori sijaitsi San Diegossa Yhdysvalloissa. Vuonna 2014 sillä oli 227 työntekijää.


title: Mad Catz

text: Vuonna 2014 yhtiön liikevaihto oli 90 miljoonaa Yhdysvaltojen dollaria, edellisenä vuonna 123 miljoonaa.


title: Mad Catz

text: Yhtiö on listattu New Yorkin ja Toronton pörssiin.


title: Mad Catz

text: 30. maaliskuuta 2017 Mad Catz hakeutui konkurssiin.


title: Improbatur (lehti)

text: Improbatur on suomalainen, pääosin lukiolaisille suunnattu aikakauslehti, joka ilmestyy neljä kertaa vuodessa. Lehti on perustettu vuonna 1987, ja sitä kustantaa Suomen Lukiolaisten Liitto. Improbatur jaetaan jäsenetuna liiton jäsenille.


title: Haider (elokuva)

text: Haider on vuonna 2014 ensi-iltansa saanut intialainen hindinkielinen rikosdraamaelokuva, jonka on ohjannut Vishal Bhardwaj. Nimiroolia näyttelee Shahid Kapoor ja muita tärkeitä rooleja näyttelevät Tabu, Shraddha Kapoor ja Kay Kay Menon. Elokuva on nykyaikainen sovitus William Shakespearen tragediasta "Hamlet". Runoilija Haider palaa Kashmiriin konfliktin huipulla etsimään vastauksia kadonneesta isästään ja päätyy vedetyksi mukaan osavaltion politiikkaan.


title: Haider (elokuva)

text: "Haider" on kolmas osa Bhardwajin Shakespeare-trilogiassa "Maqboolin" (2003) ja "Omkaran" (2006) jälkeen. Elokuva sai ensi-iltansa 2. lokakuuta 2014. Se sai suurta ylistystä kriitikoilta ja paljon mediahuomiota kiistanalaisen aihepiirinsä vuoksi.


title: Ernst von Weizsäcker

text: Ernst von Weizsäcker (25. toukokuuta 1882 Stuttgart – 4. elokuuta 1951 Lindau) oli saksalainen diplomaatti ja paroni. Hän toimi Saksan ulkoministeriön valtiosihteerinä vuosina 1938–1943 ja Saksan lähettiläänä Pyhän istuimen luona 1943–1945. Weizsäcker tuomittiin sodan jälkeen vuonna 1949 Nürnbergin oikeudenkäynteihin kuuluneessa niin sanotussa Wilhelmstrassen oikeudenkäynnissä rikoksista ihmisyyttä vastaan seitsemäksi vuodeksi vankeuteen, mutta hänet armahdettiin jo seuraavana vuonna. Hän itse väitti vastustaneena kansallissosialismia ja kannattaneensa salaa vastarintaliikettä.


title: Ernst von Weizsäcker

text: Ernst von Weizsäcker oli Saksan liittopresidentti Richard von Weizsäckerin ja fyysikko Carl Friedrich von Weizsäckerin isä. He kuuluivat Weizsäckerin vaikutusvaltaiseen sukuun.


title: Ernst von Weizsäcker

text: Ernst von Weizsäckerin isä oli tuomari Karl von Weizsäcker, josta tuli myöhemmin Württembergin pääministeri ja joka sai Württembergin kuninkaalta paronin arvon vuonna 1916. Weizsäcker kävi 1901–1902 Kielin laivastoakatemian ja palveli meriupseerina Saksan keisarillisessa laivastossa, vuosina 1902–1905 risteilijä "SMS Herthalla" Itä-Aasiassa, 1905–1912 Kielissä ja sen jälkeen laivastovirastossa Berliinissä. Hän sai ensimmäisen ja toisen luokan rautaristin ensimmäisen maailmansodan aikana vuonna 1917. Sodan lopussa hän oli hetken aikaa merivoimien yhdysupseerina Saksan armeijan pääesikunnassa ja työskenteli sen jälkeen meriministeriössä. Vuonna 1919 hän oli Saksan laivastoattaseana Haagissa.


title: Ernst von Weizsäcker

text:
Weizsäcker siirtyi Saksan ulkoministeriön palvelukseen vuonna 1920. Hän toimi Saksan konsulina Baselissa 1921–1924, lähetystöneuvoksena Kööpenhaminassa 1924–1927, lähettiläänä Oslossa 1931–1933 ja Sveitsin-lähetystön johtajana 1933–1936. Hän oli Weimarin tasavaltaan epäileväisesti suhtautunut konservatiivi, mutta ei kuulunut mihinkään puolueeseen. Hänen ensireaktionsa kansallissosialistien valtaannousuun vuonna 1933 oli myönteinen. Hän oli valmis palvelemaan uutta hallintoa, vaikka paljastikin myöhemmin yksityisessä kirjeenvaihdossaan kasvavat epäilyksensä natsien politiikkaa kohtaan. Hänet nimitettiin toukokuussa 1937 ulkoministeriön poliittisen osaston johtajaksi. Blomberg–Fritsch-kriisin seurauksena Weizsäckeristä tuli keväällä 1938 ministeriön valtiosihteeri ja siten ulkoministeri Joachim von Ribbentropin jälkeen ulkoasiainhallinnon korkea-arvoisin henkilö. Tuolloin hän lopulta liittyi natsipuolueeseen ja sai SS-Oberführerin arvon. Weizsäcker vastusti Hitlerin suunnitelmia sodan aloittamisesta ja jätti syksyllä 1939 eronpyynnön, jota ei hyväksytty. Hänen poikansa Henry kaatui Puolan rintamalla päivää toisen maailmansodan syttymisen jälkeen. Ensimmäisinä sotavuosina Weizsäcker suhtautui myönteisesti Saksan sotamenestykseen, mutta kääntyi vuoden 1941 jälkeen lopullisesti vastustamaan Hitlerin politiikkaa, minkä myötä hän menetti pääosan vaikutusvallastaan. Vuonna 1943 hän sai omasta pyynnöstään siirron lähettilääksi Vatikaaniin. Hän jäi sinne sodan jälkeen vuodeksi, kunnes palasi Saksaan 1946.
Weizsäcker osallistui alkujaan vapaaehtoisena todistajana Nürnbergin oikeudenkäyntiin, mutta heinäkuussa 1947 hänet pidätettiin ja häntä vastaan nostettiin syyte sotarikoksista sekä rikoksista rauhaa ja rikoksista ihmisyyttä vastaan. Raskauttavin syyte koski Weizsäckerin osallisuutta tuhansien Ranskan juutalaisten siirtämiseen Auschwitzin tuhoamisleirille vuonna 1942, sillä hän oli hyväksynyt asiaa koskevia päätöksiä. Weizsäcker puolustautui väittämällä, ettei hän tiennyt tuolloin mitään leirien todellisesta tarkoituksesta. Hänen poikansa Richard toimi oikeudenkäynnissä hänen puolustusasianajajanaan. Huhtikuussa 1949 Weizsäcker todettiin syylliseksi ja tuomittiin seitsemäksi vuodeksi vankeuteen. Hän kuitenkin vapautui Yhdysvaltain komissaari John J. McCloyn määräämän yleisen armahduksen myötä jo lokakuussa 1950. Samana vuonna Weizsäcker julkaisi muistelmakirjan "Erinnerungen". Hän kuoli seuraavana vuonna aivohalvaukseen.


title: Ernst von Weizsäcker

text: Muistelmissaan Weizsäcker pyrki esittämään itsensä Hitlerin ja natsien voimakkaana vastustajana, joka oli tukenut vastarintaliikettä. Saksalaiset historioitsijat kiistelevät edelleen siitä, oliko hän ensisijaisesti natsihallinnon rikosten toimeenpanija vai niiden vastustaja. On epäselvää, oliko hän todellisuudessa vuonna 1942 niin tietämätön juutalaisten joukkotuhonnasta kuin mitä jälkeenpäin väitti olleensa. Toisaalta hänen tiedetään varoittaneen vuonna 1943 Roomassa juutalaisia odotettavissa olleista pakkosiirroista.


title: Mantes-la-Jolie

text: Mantes-la-Jolie ([mɑ̃t la ʒɔli], ) on Ranskan kunta Pariisin länsipuolen esikaupunkialueella noin 48 kilometrin päässä Pariisin keskustasta. 43 500 asukkaan kaupunki kuuluu Yvelinesin departementtiin Île-de-Francen hallintoalueella.


title: Mantes-la-Jolie

text: Valtaosa Mantesin asukkaista on afrikkalaisia maahanmuuttajia, joista noin 28 000 asuu 1960–1970-luvuilla rakennetulla Le Val-Fourrén kerrostaloalueella.


title: Mantes-la-Jolie

text: Mantes sijaitsi aikoinaan Normandian herttuoiden pääkaupungin Rouenin ja Pariisin kuninkaitten valtaistuimen puolessavälissä. Niinpä se oli 1300–1400-lukujen satavuotisessa sodassa jatkuvien valtausten kohteena.


title: Mantes-la-Jolie

text: ”Aurinkokuningas” Ludvig XIV määräsi Mantesin 1600-luvulla vaski- ja puupuhaltimien valmistuspaikaksi. Naapurikunnassa Mantes-la-Villessä toimii yhä tunnettu puupuhallinvalmistaja Buffet-Crampon. 1800-luvulla monet ulkoilmamaalarit, erityisesti Jean-Baptiste Camille Corot ikuistivat Mantesin näkymiä. Vuonna 1920 Sergei Prokofjev vietti Mantesissa kesää orkestroimassa balettiaan "Skazka pro šuta" (opus 21).


title: Mantes-la-Jolie

text: Mantesin virallinen nimi oli ennen "Mantes-sur-Seine". Kuntaliitos vuonna 1930 toi nimeksi "Mantes-Gassicourt", jolla se muistetaan kenraali George S. Pattonin johtamien Yhdysvaltain maavoimien 3. armeijan sillanpääasemana Normandian maihinnousussa elokuussa 1944. Vuonna 1953 kunta sai nykyisen nimensä "Mantes-la-Jolie", ”kaunis Mantes”.


title: Mantes-la-Jolie

text: Mantesiin kulkevat Pariisista Transilien-junat Gare Saint-Lazare- ja Gare Montparnasse -asemilta. Mantesissa on kaksi rautatieasemaa, Mantes-Station ja Mantes-la-Jolie, joista jälkimmäisessä pysähtyvät myös supernopeat TGV-junat.


title: Jyrki Peltomaa

text: Jyrki Peltomaa on ollut Huittisten kaupunginjohtaja vuodesta 1999 lähtien. Aikaisemmin hän toimi Sallan kunnanjohtajana. Peltomaa on Seutukaupunkiverkoston puheenjohtaja.


title: Istres

text: Istres [istʁ] on kunta Etelä-Ranskan Provencessa, noin 60 kilometriä Marseillesta luoteeseen. 43 000 asukkaan kaupunki kuuluu Bouches-du-Rhônen departementtiin Provence-Alpes-Côte d’Azurin hallintoalueella.


title: Istres

text: Pinta-alaltaan noin 114 neliökilometrin kunta sijaitsee suuren Étang de Berre -laguunin luoteisrannalla, ja sen alueella on pienempi Étang de l’Olivier -laguuni. Länsipuolella on Craun suistotasanko.


title: Vesa Haapamäki

text: Vesa Haapamäki on Virtain kaupunginjohtaja. Virtain kaupunginvaltuusto valitsi hänet yksimielisesti kaupunginjohtajaksi toukokuun alussa 2010. Hän on koulutukseltaan kauppatieteiden maisteri. Ennen valintaansa kaupunginjohtajaksi hän oli Keski-Suomen sairaanhoitopiirin materiaalitoimen johtaja.


title: Madison Ivy

text: Madison Ivy (s. 14. kesäkuuta 1989 München, Saksa) on yhdysvaltalainen pornonäyttelijä. Ivy on syntynyt Saksassa mutta on muuttanut vauvana Yhdysvaltain Teksasiin. Pornonäyttelemisen hän aloitti vuonna 2008.


title: Rebeca Linares

text: Rebeca Linares (s. 13. kesäkuuta 1983 San Sebastián, Espanja) on espanjalainen pornonäyttelijä. Uransa hän aloitti vuonna 2005. Vuonna 2009 Canal+ teki hänestä dokumenttielokuvan nimeltään "Vente a Las Vegas, Nena".


title: Douai

text: Douai [dwɛ] on Ranskan kunta Nordin departementissa Hauts-de-Francen hallintoalueella. Vuoden 2014 väestönlaskennassa asukkaita oli 40 736, ja kaupunki on Nordin departementin aliprefektuuri. Se on vuonna 2001 perustetun, 35 kunnasta muodostuvan yli 150 000 asukkaan yhteenliittymän "Communauté d’agglomération du Douaisis" keskuskaupunki.


title: Douai

text: Douai sijaitsee Scarpejoen varrella noin 40 kilometriä etelään Lillestä ja noin 25 kilometriä itään Arrasista.


title: Douai

text: Douai tunnetaan 1300-luvun lopulla rakennetusta 80-metrisestä kellotornistaan, jonka 62 kelloa kattavat viiden oktaavin äänialan.


title: Douai

text: Douaissa toimi yliopisto vuodesta 1559 vuoteen 1887, jolloin se siirrettiin Lilleen ja siitä tuli Lillen yliopisto. Nykyisin Douaissa on liiketaloustieteellinen ja kaivostekninen korkeakoulu.


title: Douai

text: Autovalmistaja Renault’lla on Douain lähellä suuri kokoonpanotehdas.


title: Audrey Bitoni

text: Audrey Bitoni (s. 16. elokuuta 1986 Los Angeles, Yhdysvallat) on yhdysvaltalainen pornonäyttelijä. Hän aloitti elokuvissa esiintymisen vuonna 2006.


title: Kennedy Leigh

text: Kennedy Leigh (s. 11. maaliskuuta 1994 Minnesota, Yhdysvallat) on yhdysvaltalainen pornonäyttelijä. Uransa hän aloitti vuonna 2012.


title: Pleocyemata

text: Pleocyemata on toinen kymmenjalkaisten äyriäisten (Decapoda) kahdesta alalahkosta. Se on monimuotoinen ryhmä, joka käsittää suurimman osan kaikista kymmenjalkaisista, yli 14 000 lajia, mm. ravut, taskuravut, erakkoravut ja langustit. Toiseen alalahkoon Dendrobranchiata kuuluu vain noin 500 lajia katkarapuja, vaikkakin nk. varsinaiset katkaravut kuuluvat nekin Pleocyemata-alalahkoon.


title: Pleocyemata

text: Pleocyemata-alalahkon äyriäisiä yhdistävä piirre on, että ne kantavat ja hautovat muniaan takaruumiinsa alla, kun taas Dendrobranchiata-katkaravut laskevat munansa veteen, jossa tapahtuu ulkoinen hedelmöitys. Alalahkoja erottaa myös kidusrakenne: Pleocyemata-ryhmässä kidukset ovat yksinkertaiset, so. levymäiset tai rihmamaiset, kun taas Dendrobranchiata-alalahkossa kidukset ovat puumaisesti haarautuneet.


title: Kenotafi

text: Kenotafi on muistohauta, tai hautamuistomerkki, joka on pystytetty toisaalle haudattujen muistoksi. Kyseessä voi olla monumentti tai tyhjä hauta. Sana on johdettu kreikasta: κενοτάφιον = kenotaphion (kenos, tarkoittaa "tyhjää", ja taphos, "hauta"). Vaikka suuri osa kenotafeista on omistettu yksittäisille vainajille, monet niistä kunnioittavat ryhmiä, kuten rintamalle jääneitä sotilaita.


title: Joel Lassinantti

text: Joel Nils Emil Lassinantti (s. 8. tammikuuta 1993 Luulaja, Ruotsi) on ruotsalainen jääkiekkomaalivahti, joka pelaa SHL-joukkue Luleå HF:ssä. Hänen vahvuuksiinsa kuuluu ketteryys ja liike. Elite Prospects -verkkosivusto määrittelee Lassinantin varsin pienikokoiseksi maalivahdiksi. Sivuston mukaan hän kuitenkin paikkaa kokoaan laadukkaalla sijoittumisella ja pelinlukutaidolla.


title: Joel Lassinantti

text: Lassinantti on Antnäs BK:n kasvatti. Hän pelasi juniorina sittemmin myös Brooklyn Tigersissa, josta Lassinantti siirtyi 15-vuotiaana Luleå HF:ään kaudeksi 2008–2009. Kaudella 2009–2010 hänellä oli koko J20 SuperElitin paras päästettyjen maalien keskiarvo (2.09). Lassinantti voitti kauden päätteeksi pronssia. Kaudella 2010–2011 hän toimi luukkuvahtina yhdessä Elitserien-ottelussa, mutta sai peliaikansa kuitenkin lähinnä J20-junioreissa. Kaudella 2011–2012 Lassinantti toimi luukkuvahtina viidessä ottelussa ja pelasi Luulajan miesten joukkueessa kolmessa European Trophy -ottelussa. Hän debytoi joukkueen maalinsuulla 13. elokuuta 2011 tšekkiläistä HC Slavia Prahaa vastaan. Lassinantti torjui Luulajan 1–2-tappioon päättyneessä ottelussa 26 kertaa.


title: Joel Lassinantti

text: Kauden 2012–2013 Lassinantti aloitti lainalla Ruotsin toiseksi korkeimmalla sarjatasolla HockeyAllsvenskan-joukkue Almtuna IS:ssä, jossa hän pelasi valtaosan kaudestaan torjuen 20 ottelussa. NHL:n työsulkuvahvistus Jhonas Enrothin myötä Lassinantti jäi välillä hieman vähemmälle vastuulle ja haki joulukuussa pelituntumaa vielä sarjatasoa alempaa I-divisioonan Åker/Strängnäs HC:stä. Loppukaudesta hän palasi Luulajaan, jonka Elitserien-joukkueen luukkuvahtina Lassinantti toimi viidessä playoff-ottelussa ja voitti kauden päätteeksi hopeaa. Pääasiassa hän pelasi kuitenkin seuran J20-junioreissa. Toukokuussa 2013 Lassinantti teki kaksivuotisen jatkosopimuksen Luulajan kanssa.


title: Joel Lassinantti

text: Kaudeksi 2013–2014 Luulaja lainasi Lassinantin Allsvenskan-joukkue Asplöven HC:hen. Hän toimi Luulajan luukkuvahtina yhdessä SHL-ottelussa. SHL-kauteen 2014–2015 Lassinantti lähti Daniel Larssonin aisaparina, mutta hän nousi Ruotsin pääsarjatason tulokaskaudellaan Luulajan pääasialliseksi vastuunkantajaksi ja torjui 38 runkosarja- ja yhdeksässä playoff-ottelussa. Lassinantti teki SHL-debyyttinsä runkosarjan kolmannella kierroksella 20. lokakuuta 2014 vieraissa Örebro HK:ta vastaan. Hän torjui Luulajan 1–3-voittoon päättyneessä ottelussa 30 kertaa. SHL-uransa ensimmäisen nollapelinsä Lassinantti torjui kolmannessa ottelussaan 25. lokakuuta 2014 vieraissa Leksands IF:ää vastaan. Hän torjui Luulajan 0–8-voittoon päättyneessä ottelussa 30 kertaa. Lassinantti palkittiin kauden päätteeksi SHL:n parhaana maalivahtina Honken Trophylla. Hän torjui myös Luulajan Mestarien liigan mestaruuteen. Lassinantti oli ehdolla CHL:n parhaaksi pelaajaksi eli Nordicbet MVP Trophyn voittajaksi. Palkinnon vei lopulta Frölunda HC:n Mathis Olimb. Kaudella 2015–2016 hän torjui Luulajan SHL:ssä välieriin.


title: Joel Lassinantti

text: Joulukuussa 2016 Lassinantti teki Luulajan kanssa kolmivuotisen jatkosopimuksen.


title: Joel Lassinantti

text: Lassinantti edusti Ruotsia MM-kilpailuissa vuonna 2016. Hän toimi kuitenkin joukkueensa kolmosmaalivahtina, eikä pukenut yhteenkään otteluun. Yhteensä Lassinantti on pelannut kolme A-maaottelua. Hän teki A-maajoukkuedebyyttinsä Euro Hockey Challengessa 2. huhtikuuta 2015 Trenčínissä Slovakiaa vastaan.


title: Joel Lassinantti

text: Lassinantti pelasi myös alle 20-vuotiaiden MM-kilpailuissa vuonna 2013, jolloin hän voitti hopeaa. Lassinantti jakoi varsin tasaisesti Ruotsin torjuntavastuun Niklas Lundströmin kanssa ja torjui kolmessa ottelussa. Lassinantti edusti Ruotsia myös alle 18-vuotiaiden MM-kilpailuissa vuonna 2011, jolloin hän voitti hopeaa. Lassinantti toimi kuitenkin koko turnauksen ajan luukkuvahtina Lundströmille, eikä hän saanut peliaikaa. Yhteensä Lassinantti on pelannut 12 nuorten ja kolme poikien maaottelua.


title: Joel Lassinantti

text: Lassinantin isoveli John on pelannut jääkiekkoa hyökkääjänä Ruotsin alemmissa sarjoissa. Heidän isosetänsä oli Ruotsin sosiaalidemokraattisen työväenpuolueen poliitikko, Norrbottenin läänin maaherra ja suomenkielisyyden asianajaja Ragnar Lassinantti.


title: Ensilento

text: Ensilento tarkoittaa ilma-aluksen ensimmäistä lentoa, jolloin alus nousee maan pinnalta sen omalla voimallaan. Ensilento voi viitata joko kokonaan uuden mallin ensimmäiseen lentoon tai yhden tietyn yksilön ensimmäisen lentoon. Useimmiten kyse on kuitenkin uuden mallin ensilennosta.


title: Ensilento

text: Ensilentoa pidetään merkittävän historiallisena hetkenä uuden kehitteillä olevan lentokoneen tai ilma-aluksen historiassa. Samalla se on myös usein vaarallisin osa aluksen kehitystä ja testausta, sillä kyseessä on ensimmäinen kerta kun kokonaan uuden aluksen hallintaa päästään kokeilemaan todellisuudessa – kaikkia ominaisuuksia ei välttämättä voida havaita tai tunnistaa ennalta. Tästä syystä lennon suorittaa pääsääntöisesti kokenut koelentäjä. Ensilentoa valvoo yleensä toinen alus, joka seuraa ensilentoa suorittavan aluksen korkeutta, nopeutta ja yleistä lentokelpoisuutta.


title: Ensilento

text: Ensilento on vain yksi osa uuden aluksen valmistumisprosessia. Ensilentoa seuraa usein pitkä ja perusteellinen testiohjelma, ennen kuin alukselle voidaan myöntä lentokelpoisuustodistukset. Myöhemmissä testivaiheissa painotetaan erityisesti koneen turvallisuutta ja turvamarginaaleja. Tämä menettely pätee erityisesti massatuotantoon kaavailtujen siviilialusten kohdalla. Puhtaasti testaustarkoitukseen tai sotilaskäyttöön tarkoittujen alusten kohdalla menettelyissä voi olla poikkeuksia.


title: Kohdunsiirto

text: Kohdunsiirto on lääketieteellinen elimensiirto, jossa naisen kohtu siirretään toiselle naiselle. Tämä liittyy tilanteisiin, joissa tarvitaan kohtu lapsen synnyttämistä varten. Mahdollisia syitä kohdunsiirtoon ovat eettiset syyt kieltää kohdunvuokraus ja välttää sijaissynnytys ja adoptio syystä tai toisesta. Lisäksi on olemassa harvinainen Mayer-Rokitansky-Küster-Hauserin oireyhtymä (MRKH), jossa tytölle ei kehity kohtua, ja emätin jää pienikokoiseksi. Suomessa tätä oireistoa potevia tyttöjä syntyy alle kymmenen vuodessa.


title: Kohdunsiirto

text: Esimerkiksi Saudi-Arabiassa on kohdunvuokraus kielletty. Siellä on kuitenkin toteutettu ainakin yksi kohdunsiirto vuonna 2000 tilanteessa, jossa nuoren naisen kohtu jouduttiin poistamaan synnytyksen yhteydessä runsaan verenvuodon vuoksi, mutta kuitenkin oli toiveissa saada toinen lapsi. Tässä tapauksessa kohtu jouduttiin poistamaan hyljintäreaktion vuoksi. Kuitenkin itse asiassa jo vuonna 1931 on ilmeisesti Saksassa siirretty kohtu tanskalaiselle transnaiselle, joka kuoli kolmen kuukauden kuluttua hylkimisreaktioon.


title: Kohdunsiirto

text: MRKH-oireyhtymässä emätin voidaan korjata venytyshoidolla, mutta kohtua ei saada aikaan muutoin kuin kohdunsiirolla. Ruotsissa oli vuoteen 2015 mennessä toteutettu yhdeksän kohdunsiirtoa. Näissä oli käytetty kahdeksassa tapauksessa lähiomaisen kohtua, yhdessä ystävän. Kahdessa tapauksessa riittävää verenkiertoa ei saatu toimimaan, mutta hyljintäreaktiot onnistuttiin lääkityksin estämään. Hedelmöitys suoritettiin koeputkimenetelmällä. Vuonna 2014 raportoitiin maailman ensimmäinen siirretyssä kohdussa syntynyt lapsi, joka syntyi sektiolla toksemiaepäilyn vuoksi. Tiettävästi ensimmäinen kuolleelta ihmiseltä siirretyssä kohdussa kehittynyt lapsi syntyi Brasiliassa joulukuussa 2017.


title: Kohdunsiirto

text: Kohdunsiirtoon liittyy monenlaisia ongelmia. Jo normaali kohdunpoisto on hieman riskialtis toimenpide. Edelleen hyljinnänestolääkityksestä voi ainakin teoriassa olla haittaa lapselle. Alatiesynnytys saattaa olla erittäin vaikeaa siirtokohdulla. Suomalaiset asiantuntijalääkärit elinsiirtoihin erikoistunut dosentti Heikki Mäkisalo ja HYKS:n Naistenklinikan emeritusprofessori Olavi Ylikorkala eivät pidä kohdunsiirtoa realistisena vaihtoehtona MRKH-syndroomasta kärsiville naisille muun muassa siksi, että eettiset ongelmat eivät sillä poistu, vaikka lapsettomuus onkin usein siitä kärsiville henkilöille ja pariskunnille suuri murhe.


title: Edineț

text: Edineț (, ) on kaupunki ja Edinețin piirin hallintokeskus Pohjois-Moldovassa.


title: Edineț

text: Ensimmäinen kirjallinem maininta Edinetistä on päivätty 15. heinäkuuta 1431. Vuonna 1940 paikkakunnasta tuli piirikeskus Moldovan SNT:ssa.


title: Edineț

text:
Vuoden 2004 väestönlaskennan mukaan kaupungissa oli 15 624 asukasta. Moldovan tilastokeskus arvioi kaupungin väestön kasvaneen vuoden 2014 alkuun mennessä 20 200 asukkaaseen. Koko piirin väkiluvuksi arvioitiin tällöin 81 600.
Kaupunki on valtateiden risteyspaikkakunta. Sinne johtaa valtatie M14 (osa eurooppatietä ) kaakosta, 201 kilometrin päässä sijaitsevasta pääkaupunki Chișinăusta Pohjois-Moldovan keskuspaikan Bălțin kautta. Tämä valtatieyhteys jatkuu Edinețin luoteispuolella Ukrainan rajalle ja rajan jälkeen ukrainalaisena M10 valtatienä esimerkiksi Ukrainan Tšernivtsiin. Edinețistä koilliseen johtaa puolestaan eurooppatie , joka Ukrainan rajan jälkeen jatkaa ukrainalaisena valtatienä M21 Vinnytsjaan ja Žytomyriin.


title: Oscar Milosz

text: Oscar Vladislas de Lubicz Milosz (liettuaksi Oskaras Milašius) (28. toukokuuta 1877 – 2. maaliskuuta 1939) oli liettualainen, myöhemmin ranskalaistunut runoilija ja diplomaatti. Miloszin äidinkieli ei kuitenkaan ollut liettua. Hän edusti Liettuaa Kansainliitossa. Hän oli Nobel-palkitun kirjailijan Czesław Miłoszin kaukainen serkku.


title: Oscar Milosz

text: Milosz kirjoitti ranskaksi. Hänen runoutensa juuret ovat "belle époquen" symbolismissa. Myöhemmin Miloszin runot ja kirjoitukset kuitenkin ilmentävät henkilökohtaisia mystisiä näkyjä, mihin liittyy Miloszin kabbalan, Jakob Böhmen, Paracelsuksen, Emmanuel Swedenborgin ja esoteerisuudenn historian opiskelu. Milosz osasi yli kymmentä kieltä. Hän piti uskonnollisuuttaan kristillisenä ja rakensi omaperäisestä kristinuskostaan Danteen ja Miltonin verrattavan kirjallisen kosmologian, jonka koetti sovittaa opiskelemaansa hermeettiseen perinteeseen.


title: Oscar Milosz

text: Miloszilla ei ole ollut juuri vaikutusta. Elinaikanaan häntä ei huomioitu. A. W. Yrjänä on ilmaissut Milosz-ihailuaan muun muassa "Päiväkirjassaan" ja on esikoisrunoteoksessaan "Arcana" nimennyt erään runon Miloszin lapsuudenmaatilan, joka kuuluu nykyisin Valko-Venäjään, mukaan ”Czereïaksi”.


title: Glodeni

text: Glodeni ( ja ) on kaupunki ja Glodenin piirin keskus Pohjois-Moldovassa.


title: Glodeni

text: Kaupunki sijaitsee maanteitse noin 35 kilometriä Pohjois-Moldovan keskuskaupunki Bălțista länteen. Yhtä lähellä on lännessä Romanian raja ja Costeștin pikkukaupungin rajanylityspaikka Euroopan yhteisön puolelle. Pääkaupunki Chișinău sijaitsee 168 kilometrin päässä kaakossa. Glodeniin johtaa myös Moldovan rautateiden pistorata Bălțin lounaispuolelta Răuțelin risteysasemalta.


title: Glodeni

text: Glodenissa on noin 11 500 ja koko maaseutuvaltaisessa piirissä 60 400 asukasta (2014). Kaupunki on kasvanut kymmenisen prosenttia viime vuosikymmenen aikana; vuonna 2004 asukkaita oli 10 465 ja koko piirissä 60 975. Tuolloin kaupungin väestön enemmistö oli moldovalaisia (60,0 %), runsaasti on myös ukrainalaisia (27,7 %) ja venäläisiä (9,8 %).


title: Glodeni

text: Paikkakunta mainitaan ensimmäisen kerran historiallisissa lähteissä vuonna 1673. Vuonna 1923 Glodenissa oli 2 703 ja vuonna 1940 yhteensä 3 960 asukasta. Vuonna 1967 Glodeni sai kaupungin aseman. Tuolloin siellä asui 6 803 henkeä.


title: Glodeni

text: Ystävyyskaupunkeja ovat:


title: Anenii Noi

text: Anenii Noi ( ja ) on pikkukaupunki ja Anenii Noin piirin keskus Keski-Moldovassa.


title: Anenii Noi

text: Kaupunki sijaitsee likimain Chișinăun ja Transnistrian Tiraspolin puolivälissä. Anenii Noi sijaitsee maanteitse 36 kilometriä pääkaupunki Chișinăusta itäkaakkoon. Tiraspoliin on vajaa 30 kilometriä. Anenii Noissa ei rautatieasemaa. Lähin asema Chișinăusta itään vievällä Moldovan rautateiden radalla on "Bulboaca" viisi kilometriä Anenii Noista itään.


title: Anenii Noi

text: Anenii Noissa asuu noin 8 800 ja Anenii Noin piirissä 84 400 henkeä (2014). Kaupunki on kasvanut muutaman prosentin viime vuosikymmenenä. Vuonna 2004 asukkaita oli 8 358 ja koko piirissä 81 710. Tuolloin lievä enemmistö kaupunkiväestöstä oli moldovalaisia (51,7 %), runsaasti oli myös ukrainalaisia (25,5 %) ja venäläisiä (17,7 %). Koko piirin väestöstä moldovalaisia oli kuitenkin 84,2 %, ukrainalaisia 8,0 % ja venäläisiä 5,1 %.


title: Anenii Noi

text: Nähtävyyksikseen kaupunki kertoo vuonna 2001 rakennetun Pyhän Dimitrin kirkkonsa ja muutaman suurmiehen patsaan (ruhtinas Tapani III Suuri, runoilija Mihai Eminescu) sekä muistokappelin. Saman piirin kylissä on muutakin nähtävää kuten vanhempia kirkkoja (Arkkienkeli Mikaelin ja Gabrielin kirkko, Merenin kylä, 1797) historiallis-kansatieteellinen museo (1907-1908) ja viinintuotantoa.


title: Anenii Noi

text: Ystävyyskaupungit:


title: Cowboys & Englishmen

text: Cowboys & Englishmen on country rock-yhtye Pocon 16. albumi vuodelta 1982.


title: Joseph Lortz

text: Joseph (Adam) Lortz (* 13. joulukuuta 1887 Grevenmacher, Luxemburg; † 21. helmikuuta 1975 Luxemburg (kaupunki)) oli katolinen kirkkohistorioitsija. Hän oli arvostettu reformaation tutkija ja ekumeenikko.


title: Joseph Lortz

text: Lortz vihittiin papiksi 1913. Sodan jälkeen hän opetti Mainz yliopistossa ja toimi parikymmentä vuotta Euroopan historian instituutin johtajana, jolloin hän muodosti ympärilleen Luther-tutkimuksen koulukunnan.


title: Joseph Lortz

text: Lortzin työtä pidetään käännekohtana katolisessa reformaationtutkimuksessa sen irtautuessa aiemmasta polemiikista objektiivisempaan lähestymistapaan. Häntä ei tutkimuksessa kiinnosta juurikaan Martti Lutherin persoonallisuus. Lortzin pääväite oli, että Luther nujersi itsessään katolisuuden, joka ei ollutkaan perimmältään katolisuutta. Ajatus, että Lutherin ero kirkosta olisi perustunut väärinkäsitykseen, on kuitenkin liian pitkälle menevä tulkinta hänen pääteoksensa "Die Reformation in Deutschland" valossa. Lortzin tutkimuksella on katsottu olevan vaikutusta siihen avoimuuteen, jota Vatikaanin toinen kirkolliskokous osoitti Lutherin pyrkimyksiä kohtaan.


title: Joseph Lortz

text: Joseph Lortzin oppilaita ovat muun muassa Erwin Iserloh ja Peter Manns. Muita Lortzin koulukuntaan kuuluvia teologeja ovat muun muassa ranskalainen Daniel Olivier ja amerikkalainen Jared Wicks.


title: Täsmätoimitus

text:
Täsmätoimitus on erityisesti rakennustyömaiden logistiikan toimintatapa, jossa oikea määrä toimitetaan oikeaan paikkaan ja oikeaan aikaan.
Täsmätoimituksen on tarkoitus olla logistisesti mahdollisimman tehokas toimitustapa. Täsmätoimitus edellyttää tarkkaa aikataulusuunnittelua sekä hyvää tiedonkulkua toimittajien, terminaalin ja työmaan välillä.


title: Täsmätoimitus

text:
Rakennustyömailla runkovaiheen täsmätoimitus pakataan terminaalissa kuljetusautoon niin, että se on helppo purkaa nosturilla työmaalla. Tuotteet voidaan pakata ja lastata terminaalissa esim. kerroksittain tai asunnoittain tai setittää asennuspaketeiksi.
Toimituksessa vältetään turhat nostoja ja nosturi nostaa toimituksen holville ennalta merkattuihin paikkoihin. Ylimääräiset nostot minimoidaan huolellisella ennakkosuunnittelulla.
Tavallisimmin täsmätoimituksien mukana laitetaan ikkunat, parvekeovet, patterit, kipsilevyt ja rangat, jotka toimitetaan terminaalin kautta. Materiaaleista muodostetaan kerroskohtaisia toimituksia, jotka ajetaan työmaalle kellontarkasti ja nostetaan suoraan holville ennalta suunnitelluille paikoille.


title: Täsmätoimitus

text:
Tarvittavat materiaalit on etukäteen laskettu esimerkiksi asunto- tai kerroskohtaisesti. Toimitus viedään suoraan kohteeseen tai mahdollisimman lähelle kohdetta, jolloin turhia siirtoja ja materiaalihukkaa vältetään.
Sisätyövaiheen täsmätoimituksessa käytettäviä materiaaleja voivat olla esimerkiksi keittiön ja kylpyhuoneen laatat.


title: HMCS Amherst

text: HMCS Amherst (viirinumero K148) oli Kanadan kuninkaallisen laivaston Flower-luokan korvetti toisessa maailmansodassa. Alus otettiin palvelukseen 5. elokuuta 1941 ja se palveli Atlantilla suojaten saattueita. Sodan päätyttyä alus poistettiin palveluksesta 16. heinäkuuta 1945 ja se myytiin Venezuelan laivastolle.


title: HMCS Amherst

text: Alus tilattiin 24. tammikuuta 1940 Saint John Dry Dock and Shipbuilding Companylta Saint John'sta New Brunswickista. Sen köli laskettiin 23. toukokuuta 1940 ja alus laskettiin vesille 4. joulukuuta. Se otettiin valmistuttuaan palvelukseen Saint John'ssa 5. elokuuta 1941.


title: HMCS Amherst

text: Alus saapui 22. elokuuta Halifaxiin. Koulutuksen päätyttyä se liitettiin lokakuussa Newfoundlandin alaisuuteen. Alus oli seuraavat kolme vuotta saattuetehtävissä, jona aikana se osallistui kahteen merkittävään saattuetaisteluun suojatessaan saattueita ON127 elokuussa ja SC107 lokakuussa 1942. Alus liitettiin elokuussa 1942 Kanadan saattajaryhmä 4:ään. Aluksen ainoa keskeytys saattuetehtävissä oli sen ollessa telakalla modernisoitavana Charlottetownissa toukokuusta marraskuuhun 1943, jolloin sen keulaa pidennettiin.


title: HMCS Amherst

text: Oltuaan koulutettavana Pictoussa Nova Scotiassa alus palasi Pohjois-Atlantille saattuetehtäviin, kunnes se siirrettiin syyskuussa 1944 Liverpoolissa telakalle. Bermudalla tammikuussa 1945 vietetyn koulutusjakson jälkeen alus liitettiin Halifaxin saattajaosastoon, mistä se siirrettiin maaliskuussa saattajaryhmä C-7:ään yhtä edestakaista Britteinsaarten matkaa varten.


title: HMCS Amherst

text: Alus poistettiin palveluksesta 16. heinäkuuta Sydneyssä ja se sijoitettiin Sorelissa reserviin. Alus myytiin 1946 Venezuelalle, joka liitti sen laivastoonsa nimellä "ARV Federacion". Alus romutettiin vuonna 1956.


title: HMCS Amherst

text: Aluksenpäällikköinä olivat:


title: Kiinannokkavarpunen

text: Kiinannokkavarpunen ("Eophona migratoria") on peippojen heimoon kuuluva varpuslintu.


title: Kiinannokkavarpunen

text: Kiinannokkavarpusta tavataan Itä-Aasiassa Kiinassa, Hong Kongissa, Japanissa, Etelä- ja Pohjois-Koreassa, Laosissa, Myanmarissa, Venäjällä, Taiwanissa, Thaimaassa ja Vietnamissa. Se on luokiteltu elinvoimaiseksi.


title: Teppanala

text: Teppanala on Imatran 12. kaupunginosa. Teppanala kuuluu postinumeroalueeseen 55610. Teppanala sijaitsee Vuoksen itäpuolella, noin 2 kilometriä Imatran keskustasta kaakkoon. Teppanalan kaupunginosa muodostuu entisestä Teppanalan kylästä. Alueella on paljon asuintaloja. Suurin työllistäjä on Ovako Imatran terästehdas, joka työllistää noin 600 henkilöä. Ovako Imatra on Kaakkois-Suomen suurin metallialan yritys ja Imatran kolmanneksi suurin työnantaja.


title: Teppanala

text: Teppanalaa rajaa pohjoisessa Rajapatsas ja Savikanta, etelässä Jakola, idässä Karhusuo ja Salo-Peltola sekä lännessä Vuoksi, (Meltola).


title: Teppanala

text: Teppanalassa on kolme suurta myymälää, joista kaikista löytyy kahvila-ravintola. Lisäksi Rajapatsaan palvelut löytyvät läheltä. Rajapatsaalla on mm. S-market, R-kioski, pankkiautomaatti, huoltoasema, ravintola ja muutamia erikoisliikkeitä. Imatran keskustasta löytyy suuri osa Imatran palveluista ja erikoisliikkeistä, nekin palvelut löytyvät varsin läheltä.


title: Teppanala

text: Linja 1 Jakola-Huhtanen kulkee Teppanalan läpi. Linja 1 on päälinja, ja se kulkee reitillä; (Pelkola)-Jakola-Teppanala-Rajapatsas-Keskusta-Mansikkala-Sienimäki-Neitsytniemi-Vuoksenniska-Rautio-Huhtanen.


title: Teppanala

text: Linja 1 Huhtanen-Jakola kulkee reitillä; Huhtanen-Rautio-Vuoksenniska-Neitsytniemi-Sienimäki-Mansikkala-Keskusta-Rajapatsas-Teppanala-Jakola-(Pelkola).


title: Teppanala

text: Teppanalan länsiosan halki kulkee Kantatie 62, joka johtaa Mikkelistä Imatran rajanylityspaikalle. Tieltä on liittymä moottoritielle Valtatie 6, jonka kanssa sillä on yhteinen 8 km pituinen moottoritieosuus. Teppanalasta Imatran keskustaan ja myös muihin palvelukeskittymiin pääväyliä pitkin on hyvät liikenneyhteydet, ja koko matkalla on Pyörätie/Jalkakäytävä.


title: Teppanala

text: Teppanalan länsiosassa, lähellä Vuoksea kulkee Pietariin johtava rautatie. Teppanalan kohdalla rata kulkee samassa linjassa Kantatie 62 kanssa. Rautatietä pitkin kulkee tavaraliikennettä Venäjälle. Henkilöliikenneyhteys Imatralta Pietariin on suunnitteilla.


title: Meksikonnokkavarpunen

text: Meksikonnokkavarpunen ("Hesperiphona abeillei") on peippojen heimoon kuuluva varpuslintu.


title: Meksikonnokkavarpunen

text: Meksikonnokkavarpusta tavataan El Salvadorissa, Guatemalassa ja Meksikossa. Lajin populaatioksi on arvioitu 20 000–49 999 yksilöä, ja sen kanta on vakaa. Se on luokiteltu elinvoimaiseksi.


title: (I Just) Died in Your Arms

text: (I Just) Died in Your Arms on brittiläisen pop rock -yhtye Cutting Crewn kappale. Se oli heidän suurin hittinsä, joka nousi singlelistan kärkeen Yhdysvalloissa, Kanadassa ja Suomessa sekä viiden parhaan joukkoon Isossa-Britanniassa, Etelä-Afrikassa, Ruotsissa ja Sveitsissä. Kappaleen tuotti Terry Brown ja miksasi Tim Palmer Utopia Studiosilla Lontoossa.


title: Indoskyytit

text: Indoskyytit olivat indokreikkalaisten hallitsijoiden alueelle Intiassa tukialueeltaan Sakastanista eli sittemmästä Sistanista saapuneita skyyttejä eli sakoja. Skyytit olivat puolestaan iranilainen paimentolaiskansa, joka oli lähtenyt liikkeelle alueiltaan Keski-Aasiassa jue zhi-paimentolaisten tieltä. Indoskyytit muodostivat Intiassa oman löyhän valtapiirinsä, jonka aikana hellenismi Intiassa taantui. Suuret alueet liitettiin myöhemmin indoparthialaiseen kuningaskuntaan ja lopullisesti indoskyytit tuhoutuivat kušanojen levittäytyessä Intiaan vuoden 45 jaa. jälkeen.


title: Indoskyytit

text: Skyytit olivat iranilainen paimentolaiskansa Keski-Aasian aroilta, jotka mainitaan historiallisissa lähteissä ensimmäisen kerran jo ensimmäisellä vuosituhannella ennen ajanlaskun alkua. He siirtymään alkuperäisiltä alueiltaan idästä leviävien jue zhi -paimentolaisten tieltä. Skyytit pyrkivät aluksi kulkemaan kohti Intian niemimaaa suoraa reittiä Kabulin laakson läpi, mutta alueen indokreikkalaiset hallitsijat torjuivat heidän hyökkäyksensä helposti puolustettavissa vuoristosolissa. Epäonnistuttuaan skyytit alkoivat kiertää Hindukušin aluetta ensin pitkin Amudarjaa ja kääntyen sittemmin kohti etelää Hindukušin länsireunaa pitkin. Osa heistä päätyi Hindukušin vuoriston lounaispuolelle, joka sai heimonimen saka mukaan nimen Sakastan. Sakastanista tuli puolestaan myöhemmin Sistan. Ensimmäisellä vuosisadalla ennen ajanlaskun alkua skyytit hyökkäsivät edelleen Sakastanista kohti Intiaa. He levittäytyivät indokreikkalaisten hallitsemille alueille ja heidän löyhä valtapiirinsä tuli sittemmin tunnetuksi indoskyyttiläisenä valtakuntana. Ensimmäinen tunnettu Intiassa vaikuttanut skyyttiläinen kuningas oli Maues (n. 120-85 eaa.).


title: Indoskyytit

text: Indoskyytit tunnetaan kirjallisista lähteistä huonosti ja yksi tärkeimmistä tiedonlähteistä heidän kaudeltaan ovat hallitsijoiden lyömät kolikot. Intiassa skyyttien eli sakojen valta merkitsi alueella pitkään vaikuttaneen hellenismin laskukautta. Kreikkalaista kulttuuria ympäröi nyt joka puolelta vieras kulttuuri ja se alkoi omaksua intialaisia aineksia. Skyytit eivät kuitenkaan syrjäyttäneet kaikkia alueen indokreikkalaisia hallitsijoita ja osa jatkoi omien kolikkojensa lyömistä Mauesin ja tämän seuraajien valtakausilla. Mauesin kuoltua 80-luvun paikkeilla Baktrian alueelta saapui toinen skyyttien muuttoaalto alueelle. Osa skyuyteistä muutti myös syvemmälle Intiaan, jossa he levittivät skyyttiläisiä vaikutteita Sindhiin, Gujaratiin ja Keski-Intiaan saakka. Skyyttien vanhempi tukialue Sakastan päätyi Parthian käsiin kuningas Mithridateksen johdolla. Sakastanin parthialainen päällikkö Gondofares levitti valtaansa indoskyyttien alueelle aina Gandharaan saakka 20-luvun eaa. paikkeilla. Parthiasta itsenäistynyt Gondofareksen valtakunta tunnettiin sittemmin indoparthialaisena kuningaskuntana. Viimeiset indoskyyttiläiset hallitsijat kukistuivat kušanojen levittäytyessä Intiaan vuoden 45 jaa. jälkeen.


title: Wattrelos

text: Wattrelos [watʁəlo] on Ranskan kunta ja 41 337 asukkaan kaupunki (2014), joka kuuluu Nordin departementtiin Hauts-de-Francen hallintoalueella Pohjois-Ranskassa Belgian rajalla. Se kuuluu 85 kunnan muodostamaan, Lillen kaupungin ympärille synnytettyyn yhteenliittymään "Métropole européenne de Lille" (MEL) sekä vielä suurempaan belgialais-ranskalaiseen yhteenliittymään "Eurométropole Lille-Kortrijk-Tournai", jonka alueella asuu yli kaksi miljoonaa ihmistä.


title: Wattrelos

text: Wattrelos’n naapurikunnat ovat etelässä Leers, lounaassa Roubaix, luoteessa Tourcoing sekä idässä Belgian kunnat Mouscron () ja Estaimpuis ().


title: Wattrelos

text: Wattrelos’n hollanninkielinen nimi on "Waterlo", mutta sitä ei pidä sekoittaa Waterloon taistelusta tunnettuun Belgiassa sijaitsevaan kaupunkiin Waterloo.


title: Macho Fantastico (kappale)

text: Macho Fantastico on suomalaisräppäri Spektin kappale hänen toiselta, samaa nimeä kantavalta studioalbumilta. Kappaleella vierailee myös suomalaisräppäri Tasis ja sen julkaisi Rähinä Records albumin ensimmäisenä singlenä 21. marraskuuta 2014. Sekä albumin että kappaleen teemaan Spekti on sanonut hakeneensa inspiraatiota Mariachi-kulttuurista, vanhoista Zorro-elokuvista sekä samannimisestä Fast Show-sketsistä.


title: Macho Fantastico (kappale)

text: Kappaleelle on tehty myös musiikkivideo, joka julkaistiin singlen julkaisupäivänä. Videolla pääartisti esittää karismaattista sankaria, jota kaikki miehet peläten ihannoivat ja naiset rakastavat. Sivurooleissa videolla nähdään muun muassa Tommi Korpela, Ilkka Heiskanen sekä Joonas Saartamo.


title: Macho Fantastico (kappale)

text: "Macho Fantastico" oli kaupallinen menestys. Singlelistalla se oli kolme viikkoa Suomen ostetuin kappale ja latauslistalla se oli parhaimmillaan viikon neljänneksi ladatuin kappale. Radiolistoille kappale ei kuitenkaan onnistunut nousemaan lainkaan.


title: Macho Fantastico (kappale)

text: Digitaalinen lataus


title: Vuotosjoki

text: Vuotosjoki on Kemijoen sivujoki Pelkosenniemen ja Sallan kunnissa Suomen Lapissa. Vuotosjoen valuma-alueen Kemihaaran suot tunnetaan toisaalta Natura 2000 -suojelualueena erityisesti linnustostaan ja suoluonnostaan ja toisaalta sinne vesivoiman tuottamista varten kaavaillusta Vuotoksen tekojärvestä.


title: Some Nights (kappale)

text: Some Nights on yhdysvaltalaisen indie rock -yhtye Funin kappale. Se julkaistiin heidän toisen, samannimisen studioalbuminsa toisena singlenä 4. kesäkuuta 2012. Kappaleen sanoittivat Jeff Bhasker, Nate Ruess, Andrew Dost ja Jack Antonoff. Musikaalisesti se on indie pop -kappale, jossa on elementtejä voimapopista sekä afrobeatistä, kun taas kappaleen sanat kuvaavat päähenkilön olevan eksistentiaalisessa kriisissä.


title: Some Nights (kappale)

text: "Some Nights" ei noussut Yhdysvalloissa listäykköseksi, mutta vietti Billboard Hot 100 -listalla yhteensä seitsemän kuukautta, kunnes se saavutti listan kolmannen sijan 29. syyskuuta 2012 ja palasi sille sijalle kuutena viikkona. Kappaleesta tuli Funin toinen sellainen single, joka on sijoittunut kyseisen listan kymmenen parhaan joukkoon sekä toinen kappale, joka on myynyt Yhdysvalloissa platinaa yhtyeen edeltävän singlen "We Are Young" tavoin. "Some Nights" oli myös kansainvälisesti suuri menestys.


title: Mira Hämäläinen

text: Mira Hämäläinen (s. 5. maaliskuuta 1994) on suomalainen lentopalloilija, joka edustaa salolaista LP Viestiä. Hänen kasvattajaseura on Someron Pallo.


title: Mira Hämäläinen

text: Liigauran Hämäläinen aloitti kaksi päivää 15-vuotispäivänsä jälkeen 7.3.2009 Someron paidassa Pieksämäki Volleyta vastaan pudotuspeleissä. Somerolla Hämäläinen pelasi Mestaruusliigaa kahden kauden aikana 25 ottelua. Kahden Varalan opiskeluvuoden ajan hän pelasi 1-sarjaa. Vuonna 2012 Hämäläinen palasi liigaan LP Kangasalan paidassa saavuttaen risaisella kaudella SM-hopeaa ja Suomen Cupin mestaruuden.


title: Mira Hämäläinen

text: LP Viestiin Hämäläinen tuli kaudeksi 2013–2014 voittaen heti SM-kultaa ja Suomen Cupissa hopeaa. Suomen Cupin mestaruus tuli 2014. Myös kaudella 2014-2015 Hämäläinen oli voittamassa SM-kultaa. Kaudella 2015-2016 Hämäläinen voitti kolmannen Suomen Cupinsa sekä SM-hopeaa.


title: Mira Hämäläinen

text: Hämäläinen on pelipaikaltaan hakkuri.


title: All Star (kappale)

text: All Star on yhdysvaltalaisen rock-yhtye Smash Mouthin kappale. Se julkaistiin yhtyeen Astro Lounge-studioalbumin toisena singlenä 4. toukokuuta 1999 ja siitä muodostui yksi yhtyeen menestyneimmistä kappaleista.


title: All Star (kappale)

text: Kappaleen musiikkivideolla (ohjannut McG) sisältää cameoesiintymisiä William H. Macyltä, Ben Stilleriltä, Hank Azarialta, Paul Reubensilta, Kel Mitchelliltä, Dane Cookilta, Doug Jonesilta sekä Janeane Garofalolta elokuvasta "Mystery Men" jossa kappale oli mukana. Kappaletta on käytetty myös muun muassa elokuvan Shrek aloituskappaleena.


title: Theseus (tietokanta)

text: Theseus (www.theseus.fi) on Suomen ammattikorkeakoulujen opinnäytetöitä ja julkaisuja tallentava kokotekstitietokanta. Palvelusta vastaa ammattikorkeakoulujen rehtorineuvosto Arene ry. Theseuksen ylläpitäjä on ammattikorkeakoulujen kirjastoyhteistyökonsortio AMKIT.


title: Theseus (tietokanta)

text: Opetusministeriön vuonna 2004 asettama avoimen tieteellisen julkaisutoiminnan työryhmä suositti korkeakoulujen avointen julkaisuarkistojen käyttöönottoa. Opinnäytetöiden tiivistelmien julkaisemisen ajatus tuotiin esiin myös Opinnäytetyön laadun tekijät ammattikorkeakoulussa -suosituksessa 2006.


title: Theseus (tietokanta)

text: Theseuksen kehittäminen aloitettiin vuonna 2008, pilottiversio valmistui 2008 ja tuotannollisessa käytössä järjestelmä on ollut vuodesta 2010 lähtien. Palvelu toimii Kansalliskirjaston Julkaisuarkistopalvelussa DSpace-tietokantaohjelmistolla. Vuonna 2017 palvelussa oli yli 120 000 opinnäytetyötä ja julkaisua, joiden vuotuinen latauskertojen määrä oli yhteensä noin 15 miljoonaa.


title: Pia Kinnunen

text: Pia Kinnunen (s. 29. syyskuuta 1985) on suomalainen lentopalloilija, joka edustaa salolaista LP Viestiä. Hänen kasvattajaseura on Oulun NMKY.


title: Pia Kinnunen

text: Liigauran Kinnunen aloitti neljän oululaisessa Ettassa pelatun 1-sarja- ja supersarjakauden jälkeen samassa seurassa 2004. Avauspelinsä hän pelasi 18-vuotiaana Etta - Vanajan RC -ottelussa 26.9.2004. Ettasta Kinnunen siirtyi Turun suunnalla Tuisku-Wolleyn paitaan, josta taas matka jatkui Salon Viestiin yhden kauden jälkeen 2006.


title: Pia Kinnunen

text: Tämän jälkeen Kinnunen ei ole edustanut kuin salolaisseuraa. Kinnunen voitti SM-hopeaa 2007, pronssia 2008 ja kultaa 2009. Hän on voittanut myös kaksi Suomen Cupia (2007, 2008) sekä cuphopeaa (2006). Tämän jälkeen hän siirtyi syrjään pelikentiltä peräti viideksi kaudeksi, ennen kuin palasi 2014-2015 kaudella jälleen LP Viestin riveihin voittaen toisen SM-kultansa.


title: Pia Kinnunen

text: Kinnunen oli voittamassa uransa kolmatta Suomen Cupia 2014.


title: Pia Kinnunen

text: Kauden naistulokkaaksi Kinnunen valittiin 2005.


title: Pia Kinnunen

text: Yhden tytön äiti on pelipaikaltaan keskitorjuja.


title: Pia Kinnunen

text:
!Kausi
!Seura
!Ottelut
!Pisteet
!Ässät
!Torjunnat
!Kausi
!Seura
!Ottelut
!Pisteet
!Ässät
!Torjunnat


title: Index.html

text: index.html on tavallinen Web-palvelimien käyttämä oletustiedosto. Sitä käytetään, jos pyydetty URL-osoite päättyy vinoviivaan. Tiedoston puuttuessa palvelin saattaa lähettää esimerkiksi hakemiston tiedostolistauksen.


title: Turbo Dismount

text: Turbo Dismount on suomalaisen Secret Exit Ltd.:n syyskuussa 2014 julkaisema simulaatiopeli. Peli on saatavilla Windowsille, Macille, Androidille ja iOS:ille.


title: Turbo Dismount

text: Turbo Dismountin tarkoituksena on simuloida mahdollisimman näyttäviä ja paljon pisteitä tuovia onnettomuuksia hahmolla ja kulkuneuvolla. Pelin ilmaisversiossa on kolme kulkuneuvoa, neljä hahmoa ja yhdeksän erilaista kenttää. Maksullisessa versiossa niitä on enemmän. Pelikentille voi tiettyihin paikkoihin laittaa erilaisia objekteja, kuten boostilaattoja tai ramppeja. Mitä enemmän pisteitä pelaaja saa, sen parempi. Pelin hahmolta voi irrota ruumiinosia ja se voi mennä katki.


title: Akustinen monopoli

text: Akustiikassa monopoli on pistemäinen äänilähdemalli, joka tuottaa fluidia vaihdelevalla nopeudella. Fluidin tuotto vaihdelevalla nopeudella synnyttää ääntä, koska monopolin tuottama fluidi syrjäyttää jo olemassa olevaa ympäröivää fluidia. Jos tuottonopeus on negatiivinen, monopoli nielee fluidia. Monopolin tuottama äänenpaine vapaassa kentässä on kääntäen verrannollinen etäisyyteen monopolista. Monopolin tuottama äänikenttä on suuntariippumaton, jos monopoli ei liiku väliaineen suhteen. Monopolia käytetään usein lähdemallina tilanteissa,joissa äänilähde on kooltaan pieni havaisijan kannalta tarkasteltuna. Monopolin kaltaisia todellisia fluidia tuottavia äänilähteitä ovat muun muassa paineilmasireenit ja polttomoottoreiden kaasunvaihto.


title: Andreas Sander

text: Andreas Sander (s. 13. kesäkuuta 1989 Schwelm) on saksalainen alppihiihtäjä. Seuratasolla Sander edustaa SG Ennepetalia. Hän kilpailee syöksylaskussa ja super-G:ssä.


title: Andreas Sander

text: Sander debytoi alppihiihdon maailmancupissa maaliskuussa 2008 Bormion super-G:ssä. Ensimmäiset maailmancupin pisteensä hän saavutti Val Gardenan syöksylaskussa joulukuussa 2010 sijoituttuaan sijalle 28. Kymmenen parhaan joukkoon hän sijoittui ensimmäisen kerran oltuaan kymmenes Santa Caterinan syöksylaskussa joulukuussa 2015. Parhaimmillaan hän on ollut viides Val Gardenan supersuurpujottelussa joulukuussa 2016.


title: Andreas Sander

text: Sander osallistui vuoden 2011 MM-kilpailuihin Garmisch-Partenkirchenissä. Hän oli tuolloin parhaimmillaan 21. super-G:ssä. Vailin MM-kilpailuissa 2015 hän oli parhaimmillaan syöksylaskussa 17:s. Sankt Moritzin MM-kilpailuissa 2017 hän sijoittui supersuurpujottelussa seitsemänneksi ja syöksylaskussa kahdeksanneksi. Pyeongchangin olympialaisissa 2018 hän oli supersuurpujottelussa kahdeksas ja syöksylaskussa kymmenes.


title: Andreas Sander

text: Nuorten MM-kilpailuihin Sander on osallistunut kolme kertaa saavuttaen kultaa super-G:stä vuodelta 2008 Formigalista.


title: Ctenolophonaceae

text: Ctenolophonaceae on pieni kasviheimo koppisiemenisten Malpighiales-lahkossa. Sen ainoa suku on "Ctenolophon".


title: Ctenolophonaceae

text: "Ctenolophon"-lajit ovat puita, joiden soluissa on oksalaattikiteitä ja karvat ovat kimppuina tai tähtikarvoja. Silmut ovat suomuisia. Lehdet ovat vastakkaisia, korvakkeellisia ja ehytlaitaisia. Kukinto sijaitsee varsipäätteisesti. Kukkanuput ovat pitkänomaisia. Verhiö on tyveltään kasvanut yhteen, teriö toimii kukkanupussa suojuksena, on kierteinen eli kontortti ja kariseva. Pohjuskehrä on 10-liuskainen, liuskat sijaitsevat vuorottain heteiden kanssa. Hetiö on tyveltään kasvanut yhteen ja kiinnittyy kehrään. Sikiäin on yhdislehtinen ja koostuu kahdesta emilehdestä; väliseinät ovat ohuita. Vartalo on lyhythaarainen. Hedelmä on kota ja turvonneen verhiön suojaama, yksisiemeninen. Siemen pysyy kodan keskipylvääseen kiinnittyneenä kotaliuskojen karistessa ja on vaipallinen; vaippa (arillus) on enemmän tai vähemmän karvainen. Siemenessä on runsas endospermi ja hyvin suuret sirkkalehdet poimuttuneina.


title: Ctenolophonaceae

text: "Ctenolophon"-suku kasvaa Länsi-Afrikassa ja Malaijien saaristossa.


title: Ctenolophonaceae

text: "Ctenolophon"-lajeja tunnetaan kolme. Aiemmin ne on liitetty pellavakasvien (Linaceae) yhteyteen, jotka edelleenkin kuuluvat samaan lahkoon, mutta läheisimmiksi sukulaisheimoiksi ovat osoittautuneet Erythroxylaceae ja mangrovepuukasvit (Rhizophoraceae). Näiden kolmen heimon kladia voidaan nimittää ritsoforoideiksi, ja sille ovat ominaisia mm. vastakkainen lehtiasento, korvakkeiden suojaama päätesilmu, nivelikkäät kukkaperät, hetiön ulkopuoleinen mesiäinen, kymmenen hedettä, jotka ovat eripituisia kahdessa kiehkurassa, tyvikiinnitteiset ja tyvestään yhtyneet ponnet, yhdislehtinen sikiäin, kärki-istukka, pallomaiset tai liuskaiset luotit, kunkin emilehden kaksi siemenaihetta, hedelmän verhiöllisyys ja vaipalliset siemenet.


title: Anu Ennok

text: Anu Ennok (s. 25. tammikuuta 1992) on virolainen lentopalloilija, joka pelasi Suomen Mestaruusliigassa yhteensä kolme kautta Oriveden Ponnistuksessa ja LP Viestissä. Hänen kasvattajaseura on Viljandi Metal. Hän on pelipaikaltaan yleispelaaja.


title: Anu Ennok

text: Ennok debytoi Suomen Mestaruusliigassa kaudella 2011–2012 virolaisen kasvattaseuransa Viljandi Metalin oltua mukana runkosarjassa kahden kierroksen ajan. Kaudelle 2012–2013 Ennok siirtyi Oriveden Ponnistuksen riveihin saavuttaen SM-pronssia.


title: Anu Ennok

text: Vuonna 2013 Ennok siirtyi LP Viestiin ja on ollut voittamassa SM-kultaa vuosina 2014 ja 2015 sekä Suomen Cupin 2014 ja cupin hopeaa 2013. Ennok valittiin Mestaruusliigan tähdistöön kaudella 2013–2014.


title: Anu Ennok

text: Viron mestaruuden ja cupmestaruuden Ennok voitti vuosina 2010, 2011 ja 2012. Hänet on valittu Viron parhaaksi naislentopalloilijaksi viidesti perättäin 2012-2016 ja kolmena edellisenä vuonna parhaaksi naisjunioriksi.


title: Anu Ennok

text: Ennok on edustanut kotimaataan myös rantalentopallossa. Hänet ja Mari-Liis Graumann valittiin Viron parhaaksi nuoreksi beachpariksi vuosina 2010 ja 2011.


title: Jaakko Rantanen (täsmennyssivu)

text: Jaakko Rantanen on muun muassa seuraavien henkilöiden nimi:


title: Anders Svanebo

text: Karl-Erik Anders Svanebo (s. 19. toukokuuta 1984) on ruotsalainen maastohiihtäjä. Seuratasolla Svanebo edustaa Stockviks SF:ää.


title: Anders Svanebo

text: Hän debytoi maastohiihdon maailmancupissa jo marraskuussa 2004 Jällivaarassa ollen 15 kilometrin perinteisen kilpailussa 94. Seuraavaksi hän kilpaili maailmancupissa vasta reilun viiden vuoden kuluttua Lahdessa. Ensimmäiset maailmancupin pisteensä Svanebo saavutti tammikuussa 2015 ollen Rybinskin 15 kilometrin vapaan hiihtotavan kilpailussa 24. Hänen paras sijoituksensa maailmancupissa on 22. sija, joka tuli Rybiskissä vain paria päivää myöhemmin yhdistelmäkilpailussa.


title: Hockey GM

text: Hockey GM on internetissä pelattava managerointipeli, jossa tarkoituksena on koota kuuden pelaajan jääkiekkojoukkue, joka koostuu maalivahdista, kahdesta puolustajasta ja kolmesta hyökkääjästä. Pisteitä saa sen mukaan, miten sen pelaajat menestyvät oikeissa NHL-otteluissa.


title: Hockey GM

text: Käyttäjällä voi olla useampia superpeli- tai hyperpelijoukkueita. Ilmaisia peruspelijoukkueita voi olla vain yksi henkilöä kohden.


title: Hockey GM

text: Hockey GM on jaksoiteltu kuuteen eri jaksoon. Jokaisessa jaksossa parhaiten menestyvät käyttäjät ansaitsevat kuukausittain vaihtuvia palkintoja.


title: Hockey GM

text: Rekisterinpitäjänä pelissä on Sanoma Media Finland Oy.


title: Red Bull RB11

text: Red Bull RB11 on itävaltalaisen Formula 1 -talli Red Bull Racingin käyttämä auto kaudella 2015. Autoa ajavat australialainen Daniel Ricciardo ja Scuderia Toro Rossolta saapunut venäläinen Daniil Kvjat.


title: Red Bull RB11

text: Red Bullin entinen pääsuunnittelija Adrian Newey siirtyi sivuun auton suunnittelun johdosta edellisen kauden aikana. Auton kehityksestä vastaan nyt Rob Marshall. Tallille neljä kuljettajien maailmanmestaruutta tuonut Sebastian Vettel siirtyi Scuderia Ferrarille. Hänen tilalleen otettiin Red Bullin sisartallissa Toro Rossolla ajanut Daniil Kvjat. Tallin siteet moottoritoimittaja Renault'hon ovat aiempaa tiiviimmät Red Bullin ja Toro Rosson ollessa ainoat kyseisiä moottoreita käyttävät tallit. RB10-autossa moottori oli suurin heikkous, joten suurin kehitys on tehty sen ympärillä.


title: Red Bull RB11

text: RB11 julkistettiin ensimmäisten talvitestien alkaessa Jerezissä. Talli käytti testeissä mustavalkoista maastokuvioväritystä aiemmista autoista tutun värityksen sijaan. Neljän päivän aikana tallin kuljettajat saivat ajettua uudella autolla 166 kierrosta. Testaamista haittasivat ongelmat moottoriyksikössä. Ensimmäisenä päivänä autossa oli akkuongelmia. Toisena päivänä Kvjat vahingoitti tallin ainoaa etusiipeä ja talli joutui testaamaan ilman sitä. Kolmantena ja neljäntenä päivänä ongelmia oli ERS-järjestelmässä. Auton vauhtiin talli oli kuitenkin varsin tyytyväinen. Barcelonassa ajetuissa testeissä autoa vaivasivat edelleen ongelmat ERS-järjestelmän kanssa. Kaiken kaikkiaan talli sai ajettua kahdentoista testipäivän aikana 4400 kilometriä.


title: Red Bull RB11

text: Kauden avannut Australian GP oli tallille pettymys. Perjantaina talli joutui vaihtamaan Ricciardon autosta moottorin, eikä hän päässyt ollenkaan ajamaan toisissa vapaissa harjoituksissa. Aika-ajoissa Kvjat ei päässyt edes viimeiseen aika-ajo-osioon, vaan jäi 13:nneksi vaihdelaatikko-ongelmien vuoksi. Ricciardo ajoi seitsemänteen ruutuun. Daniil Kvjat ei pystynyt ajamaan kilpailussa ollenkaan, sillä hänen autonsa vaihdelaatikko ylikuumeni hänen ajaessaan lähtöruudukkoon jo ennen lämmittelykierrosta. Ricciardo sijoittui kuudenneksi, mutta jäi kilpailun voittajasta yli kierroksen verran. Talli syytti ongelmista ja suorituskyvyn puutteesta moottoritoimittajaansa Renault'ta.


title: Red Bull RB11

text: Malesian GP:n sateisissa aika-ajoissa Ricciardo ajoi toiseen riviin neljänteen ruutuun Kvjatin ajaessa viidenneksi. Kilpailussa sisartalli Toro Rosso kuitenkin nöyryytti Red Bullia sijoittuen kilpailussa molempien Red Bull -kuljettajien edelle. Molemmat RB11-autot kärsivät kilpailussa jarruongelmista, mikä vaikeutti kilpailun vauhdissa pysymistä. Kvjat sijoittui yhdeksänneksi, Ricciardo kymmenneksi. Kiinassa talli palasi viime vuonna käyttämiinsä jarruihin Malesiassa koettujen ongelmien vuoksi. Kvjat kärsi läpi viikonlopun moottoriongelmista, ja hänen kilpailunsa lopulta päättyi moottorin hajoamiseen. Ricciardo putosi lähdössä 17:nneksi, mutta nousi lopulta yhdeksänneksi.


title: Red Bull RB11

text: Bahrainin GP:n aika-ajoissa Kvjat jäi jo ensimmäisessä aika-ajo-osiossa ulos. Hän syytti moottoriongelmia karsitumisestaan. Ricciardo ajoi seitsemänteen ruutuun. Kilpailussa molemmat kuljettajat onnistuivat ajamaan pisteille Ricciardon sijoittuessa kuudenneksi ja Kvjat yhdeksänneksi. Ricciardon moottori kuitenkin hajosi näyttävästi hänen ohittaessaan ruutulipun, mikä tarkoitti sitä, että Espanjassa hän joutuisi ottamaan käyttöön viimeisen sallitun moottorinsa. Espanjan aika-ajoissa Toro Rosso nöyryytti Red Bullia jälleen ollen molemmilla autoillaan nopeampi, vaikka Red Bull -kuljettajat sijoittuivatkin kärkikymmenikköön kahdeksanneksi ja kymmenenneksi. Kilpailussa moottorimurheilta säästyttiin ja molemmat kuljettajat ottivat pisteitä Ricciardon sijoituttua seitsemänneksi ja Kvjatin kymmenenneksi.


title: Iida Murto

text: Iida Murto (s. 19. huhtikuuta 1998) on suomalainen lentopalloilija, joka edustaa salolaista LP Viestiä. Hänen kasvattajaseura on Kosken Kaiku.


title: Iida Murto

text: Liigauran Murto aloitti LP Viestin paidassa 15-vuotiaana tammikuussa 2014 kotiottelussa Kuortanetta vastaan. Varsinaisesti joukkueen riveihin Murto tuli kaudeksi 2014–2015. Suomen Cupin Murto oli voittamassa 2014 ja SM-kultaa 2015 keväällä. Murto oli seuraavalla kaudella myös cupmestari (2015) sekä oli voittamassa SM-hopeaa. Kaudella 2016-17 hän pelasi ns. lainapelaajana Ruotsin liigassa Örebross saavuttaen liigapronssia.


title: Iida Murto

text: Kaudella 2017-18 Murto palaa Saloon, jossa sopimus on voimassa kauden 2017-2018.


title: Iida Murto

text: Tyttöjen maajoukkueen vakionimiin kuuluva Murto on pelipaikaltaan yleispelaaja. Ennen lentopalloon keskittymistään Murto pelasi muun muassa jalkapalloa.


title: Lena Lymareva-Flink

text: Lena Lymareva (s. 3. kesäkuuta 1992) on ukrainalainen lentopalloilija, joka edusti kaksi kautta salolaista LP Viestiä ja hänen nykyinen kotipaikkansa on Salo.


title: Lena Lymareva-Flink

text: Hänen kasvattajaseura on Severodonchanka.


title: Lena Lymareva-Flink

text: Kaudella 2016-17 Lymareva pelasi Turkin 1.divisioonassa Kahmarankazan Belediye Sporin joukkueessa, josta siirtyi kauden päätyttyä Turkissa Italian A2-liigan Volley Soveraton riveihin loppukaudeksi. Kaudella 2017-2019 Lymereva pelasi istanbulilaisessa Yesilyurtin joukkueessa maan toiseksi korkeimmalla sarjatasolla.


title: Lena Lymareva-Flink

text: Tällä hetkellä hän edustaa Filippinien PVL-liigassa pelaavaa Petro Gazz Angels -joukkuetta.


title: Lena Lymareva-Flink

text: Lymareva pelasi kasvattaseurassaan aina vuoteen 2009 asti voittaen kertaalleen maansa mestaruuden. Severodonchankasta hän siirtyi Reginan pääsarjajoukkueeseen 2009. Reginassa Lymareva voitti Ukrainan mestaruuden 2012 ja muilla kausilla kaksi hopeaa.


title: Lena Lymareva-Flink

text: Lymareva debytoi Suomen Mestaruusliigassa LP Viestissä kaudella 2014-2015, jolloin pelasi myös Mestarien liigaa. Hän voitti joukkueen riveissä Suomen Cupin 2014 ja Suomen mestaruuden 2015.


title: Lena Lymareva-Flink

text: Lymareva valittiin avauskaudellaan Mestaruusliigassa 2014-2015 kolme kertaa kuukauden tähdistöön ja kertaalleen kuukauden pelaajaksi (tammikuu).


title: Lena Lymareva-Flink

text: Toisella kaudellaan 2015-2016 Lymareva voitti Suomen Cupin ja SM-hopeaa. Hänet valittiin kaksi kertaa kuukauden tähdistöön (helmi- ja maaliskuu).


title: Lena Lymareva-Flink

text: Lymareva on pelipaikaltaan yleispelaaja.


title: Olga Repnitsina

text: Olga Repnitsina (s. 27. kesäkuuta 1992) on venäläinen maastohiihtäjä.


title: Olga Repnitsina

text: Repnitsina debytoi maastohiihdon maailmancupissa joulukuussa 2014 ollen Lillehammerin vapaan sprintissä 64. Ensimmäiset maailmancupin pisteensä Repnitsina saavutti Rybinskistä tammikuussa 2015 ollen 10 kilometrin vapaan hiihtotavan kilpailun 17. Tuo sijoitus on myös Repnitsinan uran paras maailmancupissa.


title: Olga Repnitsina

text: Repnitsina saavutti pronssia perinteisen sprintistä vuoden 2013 talviuniversiadeista Trentinosta.


title: Annikki Suviranta

text: Alma Annikki Suviranta (o.s. Elosuo; ) oli sosiaali- ja terveysministeriön osastopäällikkö ja kodin taloustieteen dosentti.


title: Annikki Suviranta

text: Suvirannan vanhemmat olivat puuseppämestari Kalle Nestori Elosuo ja Naimi Elina Salonen. Hän suoritti työn ohella alemman oikeustutkinnon ja valtiotieteen tutkinnon ja väitteli valtiotieteen tohtoriksi Helsingin yliopistossa 1967. Suvirannan väitöstyön kohteena oli nuorten perheiden asuminen, asumisen kysymykset olivat tulleet hänelle tutuksi hänen toimiessaan Hakan ja Aravan palveluksessa. Seuraavana vuonna Suviranta nimitettiin sosiaaliministeriön sosiaalipoliittisen tutkimusosaston päälliköksi, ensimmäisenä naisena ministeriössä vastaavaan päällikkövirkaan, hänen työskenneltyään siellä jo kuusi vuotta. Osastolla tehtiin Suvirannan johdolla tutkimuksia laaja-alaisesti, kansainvälistä huomiota sai muun muassa palkattoman kotityön arvoa koskenut tutkimushanke. Toisaalta esimerkiksi hänen naisten ansiotyötä, päivähoitoa ja koululaisten iltapäivähoitoa koskeneita tutkimuksiaan voi pitää edelleen ajankohtaisina. Suviranta toimi Pohjoismaisen sosiaalitilastokomitean jäsenenä ja puheenjohtajana, samoin kuin useiden vuosien ajan Yhdistyneiden kansakuntien sosiaalitutkimuksen kirjeenvaihtajaverkostossa.


title: Annikki Suviranta

text: WSOY julkaisi 1967 Suvirannan teoksen "Perheenemännän ansiotyön kannattavuus ja motivointi". Sosiaaliministeriö julkaisi samana vuonna hänen suomenkielisen väitöskirjansa "Nuorten perheiden asumistaso", samoin kuin muita Suvirannan myöhempien tutkimusten raportteja.


title: Annikki Suviranta

text: Suvirannan puoliso vuodesta 1953 oli korkeimman hallinto-oikeuden presidentti Antti Suviranta (1923–2008).


title: Venla Hyttinen

text: Venla Hyttinen (s. 2. joulukuuta 1994) on suomalainen lentopalloilija, joka edustaa salolaista LP Viestiä. Hänen kasvattajaseura on PuMa-Volley Helsingissä.


title: Venla Hyttinen

text: Liigauran Hyttinen aloitti LiigaEuran paidassa lokakuussa 2013 HPK:ta vastaan pelatussa vieraspelissä. LP Viestiin hän siirtyi kaudeksi 2014-2015. Suomen Cupin Hyttinen oli voittamassa 2014 ja Suomen mestaruuden 2015.


title: The Saints (australialainen yhtye)

text: The Saints on australialainen punk rock-yhtye, joka perustettiin Brisbanessa vuonna 1974. Alkuperäisjäseniä olivat: Chris Bailey (laulaja-lauluntekijä, myöhemmin myös kitaristi), Ivor Hay (rumpali) ja Ed Kuepper (kitaristi-lauluntekijä). Yhtye on käynyt läpi useita jäsenvaihdoksia ja ainoa alkuperäisjäsen on Bailey. Yhtye pääsi Australian Recording Industry Association (ARIA) Hall of Fameen vuonna 2001.


title: Erythroxylaceae

text: Erythroxylaceae on pieni trooppinen kasviheimo koppisiemenisten Malpighiales-lahkossa. Sen suomeksi nimettyjä edustajia ovat katuabapensas ("Erethroxylum catuaba") ja kokapensas ("E. coca").


title: Erythroxylaceae

text: Erythroxylaceae käsittää pienehköjä puita ja pensaita, joista eräät ovat kausivihantia. Niiden puusolukossa on yleisesti piidioksidijyväsiä, ja solujen joukossa on kivisoluja (sklereidejä). Silmut ovat suomuisia. Lehdet ovat tavallisesti kahdessa rivissä, harvemmin kierteisesti tai vastakkaisesti, ja korvakkeellisia. Lapa on ehytlaitainen. Melko pienet kukat sijaitsevat usein ryhmissä. Erilaisvartaloisuus (heterostylia) on yleistä. "Nectaropetalum"-suvussa kukkapohjus on maljamainen hypanthium. Verhiö on yhdislehtinen, teriö suojaa silmuvaiheen kukkaa, ja terälehdissä on tavallisesti ripsureunainen ja kaksiliuskainen kieleke, jonka alla on mesirauhasia. Hetiö on kaksikiehkurainen. Yhdislehtinen sikiäin koostuu tavallisesti kolmesta, harvoin kahdesta tai neljästä emilehdestä, ja vartalon haarat ovat hyvin kehittyneitä. Luotti on enemmän tai vähemmän pallomainen. Hedelmä on yksisiemeninen luumarja tai suvussa "Aneulophus" liiteluomainen kota. Sekä verhiö että hetiö säilyvät hedelmän tyvellä. Joskus siemenessä on vaippa eli arillus.


title: Erythroxylaceae

text: Erythroxylaceae-kasvit kasvavat tropiikissa, erityisesti Etelä-Amerikassa.


title: Erythroxylaceae

text: Erythroxylaceae on menneisyydessä viety pellavakasvien (Linaceae) ja heimon Humiriaceae yhteyteen ja siten liitetty lahkoon Geraniales tai mainitut kolme heimoa on sijoitettu Linales-lahkoon, kuten Cronquistin järjestelmässä vuodelta 1981. Lähimmäksi sukulaisheimoksi ovat kuitenkin osoittautuneet mangrovepuukasvit (Rhizophoraceae); yhteisen kladin ominaisuuksiin kuuluvat mm. eräät alkaloidit ja tanniinit, siiviläputkien plastidien proteiinikiteet, limasolujen yleisyys, parasyyttiset ilmaraot (apusolut huulisolujen suuntaiset), lehden rauhaset, viuhkomainen kukinto, yhdislehtinen verhiö, kynnelliset terälehdet, liiteluomainen kotahedelmä, tärkkelyspitoinen endospermi ja vihreä alkio.


title: Erythroxylaceae

text: Erythroxylaceae-heimossa on neljä sukua ja 240 lajia, joista peräti 230 suvussa Erythroxylum.


title: Erythroxylaceae

text: Suvut:


title: Erythroxylaceae

text: Kokapensailla on korvakkeelliset lehdet; korvakkeet ovat erityisen pysyviä tiheään sijoittuneissa silmusuomuissa. Lehdissä on usein pitkittäisjuovia, ja heteenpalhot ovat usein kahta eri pituutta ja yhteen kasvaneita tyveltään. Hedelmä on luumarja. "Aneulophus"-suvussa on paksukuoriset siemenet, joissa on siemenvaippa, vastakkainen lehtiasento, rauhasia ja korvakkeet lehdissä sekä liiteluomainen kota. Kukat ovat vastakohtaisia terälehtien pituuden suhteen.


title: Lyyli Swan

text: Lyyli Armias Swan () oli mielisairaanhoitaja, joka työskenteli Lapinlahden sairaalan ylihoitajana.


title: Lyyli Swan

text: Swanin vanhemmat olivat opettaja, toimittaja Carl Gustaf Swan ja Emilia Charlotta Malin. Hän oli kuudes perheen yhdeksästä tyttärestä, joiden kirjeistä Anni Swanin poika Antero Manninen toimitti teoksen Yhdeksän mustaa joutsenta. Swanin perhe muutti Helsingistä Hämeeseen hänen ollessaan viisivuotias ja edelleen Lappeenrantaan 1884. Päättötodistuksen Swan sai silti Helsingin suomalaisesta tyttökoulusta 1890. Toimittuaan jonkin aikaa yksityisopettajana ja kirjapainon palveluksessa hän suoritti sairaanhoitajakurssin 1896 ja toimi sitten yksityishoitajana perheissä. Mielisairaanhoitoon hän perehtyi Tanskassa ja Ruotsissa 1899 Emil Hougbergin laatiman opinto-ohjelman mukaan. 1900 hän siirtyi Pitkäniemen sairaalan palvelukseen. Lapinlahden sairaalaan hänet palkattiin opetushoitajattareksi 1913, käynnistämään mielisairaanhoitajien koulutusta. Sitä ennen hän oli toiminut Niuvanniemen sairaalassa Kuopiossa ja Kammion sairaalassa Helsingissä ja tehnyt opintomatkan Saksaan 1906. Lapinlahden sairaalassa Swan työskenteli pitkään, 1925 hänet nimitettiin koko sairaalan ylihoitajaksi. 1920-luvulla Swan teki opintomatkat Tanskan ja Ruotsin ohella Islantiin. Swan jäi eläkkeelle 65-vuotiaana 1937. 101-vuotiaaksi elänyt Swan omistautui eläkkeellä suvulleen ja vietti viimeiset vuotensa sairaanhoitajattarien lepokodissa.


title: Dylan O’Brien

text: Dylan O’Brien (s. 26. elokuuta 1991) on yhdysvaltalainen näyttelijä. Hänet tunnetaan muun muassa televisiosarjasta "Teen Wolf", jossa hän esitti päähenkilön parasta kaveria Stilesiä, sekä elokuvista "Labyrintti" (2014), "Labyrintti – Aavikkokokeet" (2015) ja "Labyrintti – Tappava lääke" (2018), joissa hänellä on päärooli Thomasina.


title: Dylan O’Brien

text: O’Brienin isä on kameramies ja äiti entinen näyttelijä. Hän päätyi itse näyttelijäksi ladattuaan 14-vuotiaana kuvaamiaan videoita YouTubeen ja saatuaan sen seurauksena roolin websarjasta. Hän päätti hylätä aikeensa hakea Syracusen yliopiston elokuvakouluun, jäi Kaliforniaan ja harjoitteli näyttelemistä. Pian hänet valittiin esiintymään "Teen Wolfiin".


title: Dylan O’Brien

text: Maaliskuussa 2016 O’Brien loukkaantui vakavasti "Labyrintti"-elokuvasarjan päätösosan "Labyrintti – Tappava lääke" kuvauksissa, kun auto törmäsi häneen. Elokuvan tuotanto jouduttiin keskeyttämään, kunnes hän toipui vammoistaan. Elokuvan aiottua ensi-iltaa siirrettiin lähes vuodella helmikuusta 2017 tammikuuhun 2018.


title: To Potami

text: To Potami () on vuoden 2014 syksyllä Kreikassa perustettu Poliittiseen keskustaan kuuluva sosiaaliliberaalinen puolue. Puolueella on kaksi meppiä EU:ssa ja se voitti vuoden Kreikan parlamenttivaaleissa 17 paikkaa, kilpailtuaan kolmospaikasta tiukasti äärioikeiston kanssa. Puolueen puheenjohtaja on Stavros Theodorakis. Puolueen linjaan kuuluu EU-myönteisyys, humaani sosiaalipolitiikka ja antikorruptio. Vaikka puolueessa on monia sosiaalidemokraateiksi luokiteltavia henkilöitä, lukee Joki itsensä sentristiseksi puolueeksi. Puolue on saanut kannatustaan melko varmasti Uuden demokratian ja PASOK:in perinteisiltä kannattajilta.


title: Haltiatar Cassie ja kutsumaton vieras

text: Haltiatar Cassie ja kutsumaton vieras ("The Good Witch's Garden") on vuonna 2009 julkaistu fantasiahenkinen koko perheen televisioelokuva. Sen on ohjannut Craig Pryce ja päärooleissa näyttelevät Catherine Bell ja Chris Potter.


title: Haltiatar Cassie ja kutsumaton vieras

text: Elokuva on "The Good Witch" elokuvasarjan toinen osa ja se esitettiin ensimmäisen kerran Yhdysvalloissa Hallmark Channelilla 7. helmikuuta 2009. Suomessa elokuvaa on esittänyt Nelonen.


title: Haltiatar Cassie ja kutsumaton vieras

text: Elokuva kertoo haltiatar Cassiesta, joka asettuu asumaan 200 vuotta vanhaan "Gray House" nimellä tunnettuun taloon Middletonin pikkukaupungissa. Cassie suunnittelee perustavansa kukoistavan majatalon, mutta muukalainen nimeltä Nick saapuu kaupunkiin hankaloittamaan suunnitelmia.


title: Kusano-sassanidit

text: Kusano-sassanidit oli Persiaa hallinneen Sassanidit-nimisen hallitsijasuvun haara, joka hallitsi entisen Baktrian ja Kušana-valtakunnan alueella noin 250-450. Tästä hallitsijasuvun haarasta on vähän tietoa ja ainoa tunnettu aikakausi on Kanishkan kausi. Varhaisin Kusano-sassanideista, josta on kirjallinen mainnta, oli Hormizd I. Roomalaisissa teksteissä mainitaan myös Wahram I ja Wahram II. Myöhemmistä hallitsijoista tiedetään Hormizd II, Pērōz II ja Pērōz III. Noin 350-450 hunnien hyökkäykset hajaannuttivat Kusano-sassanidien alueen.


title: Kusano-sassanidit

text: Kusano-sassanidien alueella, kuten yleensä sassanidien alueella, vaikutti Silkkitien kautta harjoitettu kaupankäynti ja buddhalaisuus.


title: Pikkuvuoripeippo

text: Pikkuvuoripeippo ("Leucosticte nemoricola") on peippojen heimoon kuuluva varpuslintu.


title: Pikkuvuoripeippo

text: Pikkuvuoripeippoa tavataan laajalla alueella Aasian keskiosissa. Lajia on kuvattu yleiseksi, ja se on luokiteltu elinvoimaiseksi.


title: Empire: Four Kingdoms

text: Empire: Four Kingdoms (lyhyemmin pelkkä "Empire") on Goodgame Empiren mobiiliversio. Siinä ei ole tietokoneversioon verrattuna esimerkiksi kaikkia rubiineilla ostettavia rakennuksia. Peli itsessään on ilmainen, mutta siinä on mahdollisuus edetä nopeammin mikromaksuilla. Android-versiota on ladattu yli kymmenen miljoonaa kertaa.


title: Rakkavuoripeippo

text: Rakkavuoripeippo ("Leucosticte brandti") on peippojen heimoon kuuluva varpuslintu.


title: Rakkavuoripeippo

text: Rakkavuoripeippoa tavataan laajalla alueella Aasian keskiosissa. Lajin kanta on vakaa, ja se on luokiteltu elinvoimaiseksi.


title: Kurja juttu

text: Kurja juttu (engl. "Clean Break") on Jacqueline Wilsonin kirjoittama nuortenkirja, jossa käsitellään vanhempien avioeroa. Kirja ilmestyi englanniksi vuonna 2005 ja suomeksi kaksi vuotta myöhemmin. Suomenkielinen kustantaja on Otava.


title: Kurja juttu

text: Kirjan päähenkilö on nuori tyttö nimeltä Emily eli Em, joka asuu isoäitinsä talossa äitinsä, isäpuolensa ja kahden sisarpuolensa muodostamassa uusperheessä. Eräänä jouluna paljastuu, että hänen isäpuolellaan on liiton ulkopuolinen suhde, ja tämä jättää perheen. Uusi naisystävä on inhottava ja itsekeskeinen. Kirjassa tärkeä symbolinen merkitys on Emilyn isäpuoleltaan joululahjaksi saamalla smaragdisormuksella, joka oikeasti on tietysti rihkamaa.


title: Kurja juttu

text: Kirjassa esiintyy Emilyn lempikirjailija "Jenna Williams", jota The Guardianin kriitikko Kate Kellaway pitää Wilsonin omakuvana - mutta myös kirjan epäuskottavimpana hahmona.


title: Aasianvuoripeippo

text: Aasianvuoripeippo ("Leucosticte arctoa") on peippojen heimoon kuuluva varpuslintu.


title: Aasianvuoripeippo

text: Aasianvuoripeippoa tavataan Aasian itäosissa. Laji on luokiteltu elinvoimaiseksi.


title: Ruusuvuoripeippo

text: Ruusuvuoripeippo ("Leucosticte tephrocotis") on peippojen heimoon kuuluva varpuslintu.


title: Ruusuvuoripeippo

text: Ruusuvuoripeippoa tavataan Yhdysvalloissa ja Kanadassa. Lajin populaatioksi arvioidaan yli 200 000 yksilöä. Lajin kannankehitys on vakaa, ja se on luokiteltu elinvoimaiseksi.


title: Mustavuoripeippo

text: Mustavuoripeippo ("Leucosticte atrata") on peippojen heimoon kuuluva varpuslintu.


title: Mustavuoripeippo

text: Mustavuoripeippoa tavataan Yhdysvaltain länsiosissa. Lajin kannankehitys on luokiteltu rittäin uhanalaisksi.


title: Capri Cavanni

text: Capri Cavanni (s. 14. maaliskuuta 1982 Vancouver, Kanada) on kanadalainen pornonäyttelijä. Pornonäyttelemisen hän aloitti vuonna 2008.


title: Jayden Jaymes

text: Jayden Jaymes (s. 13. helmikuuta 1986 Upland, Kalifornia, Yhdysvallat) on yhdysvaltalainen pornonäyttelijä. Pornonäyttelemisen hän aloitti vuonna 2006 ja lopetti vuonna 2016.


title: Aletta Ocean

text: Aletta Ocean (s. 14. joulukuuta 1987 Budapest, Unkari) on unkarilainen pornonäyttelijä. Pornonäyttelemisen hän aloitti vuonna 2006. Vuonna 2010 hän voitti kaksi AVN palkintoa.


title: Gracie Glam

text: Gracie Glam (s. 30. syyskuuta 1990 Raleigh, Pohjois-Carolina, Yhdysvallat) on yhdysvaltalainen pornonäyttelijä. Uransa hän aloitti vuonna 2009 ja on urallaan voittanut vuoteen 2014 mennessä kolme AVN-palkintoa.


title: Mitä odottaa kun odotat

text: Mitä odottaa kun odotat on vuonna 2012 ensi-iltansa saanut Kirk Jonesin ohjaama yhdysvaltalainen romanttinen komediaelokuva. Elokuvan ovat käsikirjoittaneet Shauna Cross ja Heather Hach, ja se perustuu samannimiseen raskaudesta kertovaan menestyskirjaan, jonka on kirjoittanut Heidi Murkoff.


title: Mitä odottaa kun odotat

text: Elokuva sai ensi-iltansa Suomessa 13. heinäkuuta 2012.


title: Mitä odottaa kun odotat

text: Elokuva kertoo viidestä pariskunnasta, jotka valmistautuvat elämänsä suurimpaan ja haastavimpaan muutokseen: vanhemmuuteen. Osa naisista saa tahoillaan tietää olevansa raskaana, yksi ei ole yhtä onnekas ja päättää adoptoida. Miehet taas perustavat oman tulevien isien kerhonsa.


title: Mitä odottaa kun odotat

text: Elokuva kuvattiin Atlantassa, Georgiassa.


title: Mitä odottaa kun odotat

text: Elokuva sai kriitikoilta melko kielteisen vastaanoton, mutta sen yleisömenestys oli kohtalainen.


title: Vaulx-en-Velin

text: Vaulx-en-Velin [vo ɑ̃ vəlɛ̃] on Ranskan kunta ja 43 394 asukkaan kaupunki Lyonin itäisellä esikaupunkialueella. Se kuuluu Rhônen departementtiin Rhône-Alpesin hallintoalueella Itä-Ranskassa.


title: Vaulx-en-Velin

text: Vaulx-en-Velin sijaitsee Rhône-joen rannalla ja on kanavien ympäröimä. Sen ja naapurikunnan Villeurbannen alueella sijaitsee suuri Cusset’n vesivoimala. Vaulx-en-Velinin muut naapurikunnat ovat Rillieux-la-Pape, Neyron, Décines-Charpieu, Chassieu ja Bron.


title: Vaulx-en-Velin

text: Vaulx-en-Veliniin kulkevat Lyonista metrolinja A, raitiotielinja T3 ja pikaraitiotie Rhônexpress.


title: Vaulx-en-Velin

text: Kaupungissa sijaitsee kaksi merkittävää oppilaitosta, julkiseen infrastruktuurirakentamiseen erikoistunut ENTPE (École nationale des travaux publics de l'État) ja arkkitehtuurikoulu ENSAL (École nationale supérieure d'architecture de Lyon).


title: Divine Sorrow

text: Divine Sorrow on haitilaisen hip hop-artisti Wyclefin kappale hänen tulevalta seitsemänneltä, Clefication-studioalbumilta. Kappaleella vierailee myös ruotsalainen DJ-tuottaja Avicii. Kappale julkaistiin Wyclefin albumin johdantosinglenä 17. marraskuuta 2014. Sen ovat sanoittaneet Magnus Lidehäll, Salem Al Fakir sekä Vincent Pontare.


title: Jingdezhen

text: Jingdezhen (, pinyin: Jǐngdézhèn Shì) on prefektuuritason kaupunki Kiinan Jiangxin maakunnan koillisosassa. Kaupungin keskusta sijaitsee linnuntietä noin 144 kilometriä maakunnan pääkaupungista Nanchangista koilliseen. Prefektuurin pinta-ala on 5 256 neliökilometriä ja väkiluku 1,587 miljoonaa. Jingdezhen on tunnettu siellä valmistetusta keramiikasta ja etenkin posliinista.


title: Jingdezhen

text: Jingdezhenin kaupunki sijaitsee Jiangxin maakunnan koillisosassa. Prefektuuri rajoittuu luoteessa Anhuin maakunnan Chizhoun prefektuurin Dongzhin piirikuntaan, pohjoisessa ja koillisessa Anhuin maakunnan Huangshanin prefektuurin Qimenin ja Xiuningin piirikuntiin, sekä idässä, etelässä ja lännessä Jiangxin Shangraon prefektuurin Wuyuanin piirikuntaan, Dexingin kaupunkiin, Yiyangin, Wannianin, ja Poyangin piirikuntiin.


title: Jingdezhen

text: Kaupunki on maantieteen kannalta Haiyushangin vuoristoalueen ja Poyangjärven tasangon välissä. Paikalla vallitsee lauhkea ja kostea ilmasto selkeästi toisistaan erottuvineen neljine vuodenaikoineen. Sadetta tulee vuosittain noin 1763 millimetriä. Kaupungin korkeus merenpinnasta on 320 metriä.


title: Jingdezhen

text:
Piirikuntatasolla Jingdezhen jakautuu kahteen kaupunkipiiriin (Changjiang ja Zhushan), yhteen piirikuntatason kaupunkiin (Leping) ja yhteen piirikuntaan (Fuliang).
Jingdezhenissä on valmistettu keramiikkaa jo Han-dynastian ajoilta lähtien, jolloin kaupunki tunnettiin vielä nimellä Xinping. Kaupungin tuotanto alkoi keskittyä posliinin tuotantoon keisarillisen hovin tarpeisiin. Nimi Jingdezhen viittaa Jingde-kautena tunnettuun pohjoisen Song-dynastian keisari Zhezongin valtakauteen. Zhen-pääte taas viittaa kauppakaupunkiin, jonka oikeudet Jingdezhen sai Jingde-kaudella. Ennen nimenmuutosta vuonna 1004 kaupunki tunnettiin myös nimellä Chang-nan. Yuan-dynastian aikana keisarillinen hovi otti posliinintuotannon suoraan hallintaansa niin sanotun posliiniviraston kautta, joka valvoi posliinin tuotantoa ja lähetti valmiin posliinin suoraan hoville. Virasto liitettiin verovirastoon vuonna 1324, ja vuonna 1328 posliinin tuotannon valvontaa alkoi hoitaa Jiangxin kuvernööri.


title: Jingdezhen

text: Yuan-dynastian romahtaessa posliinin tuotanto lakkasi joksikin aikaa, mutta vuonna 1368 Ming-dynastia rakennutti posliinitehtaan Zhushanin mäelle ja posliinin tuotanto lisääntyi tämän jälkeen huomattavasti. 1300-luvulta 1900-luvun alkuun oli posliinintuotannon loistoaikaa. Kiinan kommunistit tekivät Jingdezhenistä prefektuuritason kaupungin suoraan Jiangxin provinssin alaisuudessa vuonna 1953. Kaupunkiin perustettiin sittemmin myös esimerkiksi keramiikkaopistoja, tutkimuskeskuksia ja museoita. Kaupungin asukkaista noin puolet ottaa edelleen osaa posliinin tuotantoon tavalla tai toisella.


title: Jingdezhen

text: Vuonna 2012 Jingdezhenin bruttokansantuote oli 62,83 miljardia renminbiä, mikä oli Jiangxin 11:stä prefektuuritason kaupungista toiseksi pienin. Tärkein teollisuudenala oli jalostus, jonka osuus kaupungin koko taloudesta oli 59,5 % vuonna 2012. Keramiikkateollisuuden osuus koko teollisuudesta oli 13 %, ja se oli arvoltaan noin 2,88 miljardia renminbiä. Kaksi suurta kaupungissa toimivaa keramiikkayhtiötä ovat Jingdezhen Ceramics ja Jingdezhen Wanlong Ceramics. Kaupungin alueella on runsaat kaoliniittiesiintymät, joita käytetään posliinin valmistuksessa. Esiintymien suuruudeksi on arvioitu 50 miljoonaa tonnia.


title: The Nights

text: The Nights on ruotsalaisen DJ-tuottaja Aviciin kappale. Se sisältää kreditoimattomat vokaalit yhdysvaltalaiselta laulaja-lauluntekijä Nicholas "RAS" Furlongilta, joka sanoitti kappaleen yhdessä Jordan Suecofin, Gabriel Benjaminin ja John Feldmannin kanssa. Sen julkaisivat PRMD Music sekä Universal Island Aviciin The Days / Nights-EP:ltä. Isossa-Britanniassa kappale julkaistiin vasta 11. tammikuuta 2015. Kappale pääsi Billboardin Twitter Trending 140-listan ensimmäiselle sijalle.


title: Caluire-et-Cuire

text: Caluire-et-Cuire on Ranskan kunta ja 42 000 asukkaan kaupunki Lyonin esikaupunkialueella. Se kuuluu Rhônen departementtiin Rhône-Alpesin hallintoalueella Itä-Ranskassa.


title: Caluire-et-Cuire

text: Caluire-et-Cuire sijaitsee Saône- ja Rhônejokien välissä Lyonin keskustan pohjoispuolella.


title: Caluire-et-Cuire

text: Caluire-et-Cuire tuli toisen maailmansodan aikana tunnetuksi vastarintajohtaja Jean Moulinin pidätyksestä kesäkuussa 1943.


title: Caluire-et-Cuire

text: Caluire-et-Cuiren naapurikunnat ovat etelässä Lyon, luoteessa Collonges-au-Mont-d’Or, pohjoisessa Fontaines-sur-Saône, idässä Rillieux-la-Pape ja kaakossa Villeurbanne.


title: Caluire-et-Cuire

text: Kunta jakautuu kaupunginosiin Bissardon, Cuire-le-Bas, Cuire-le-Haut, Le Bourg, Le Vernay, Montessuy, Saint-Clair ja Vassieux. Suurimmat niistä ovat Montessuy (12 000 asukasta) ja Cuire-le-Haut (8 000 asukasta).


title: Martin Tungevaag

text: Martin Tungevaag (s. 9. heinäkuuta 1993 Ålesund) on norjalainen tuottaja ja DJ, joka nousi suureen kuuluisuuteen vuonna 2014 kappaleella "Wicked Wonderland".


title: Martin Tungevaag

text: Seitsemäntoista vuoden iässä Tungevaag alkoi tuottamaan netissä jakamaansa musiikkia. Hänen singlensä "Wicked Wonderland" julkaistiin Kontor Recordsin alaisena 12. kesäkuuta 2014 ja siitä tuli listamenestys kotimaassaan Norjassa sekä muissa lukuisissa Euroopan valtioissa. Seuraajasinglen "Samsara 2015" tuotti Tungevaag, josta julkaistiin kaksi versiota. Molemmilla versioilla esiintyy ruotsalainen DJ-tuottaja Robbin "Raaban" Söderlund joka nosti molemmat versiot suureen suosioon. Versio jolla esiintyy Emila, pääsi nopeasti singlelistan kärkisijoille kotimaassaan Norjassa.


title: Martin Tungevaag

text: Tungevaag tuotti vuonna 2015 kappaleen "Springfield" ItaloBrothers-yhtyeen kanssa.


title: Martin Tungevaag

text: Vuonna 2015 Martin ja Robbin päättivät tuoda yhteistyönsä uudelle tasolle sekä loivat yhdessä duon "Tungevaag & Raaban". Duo on myös tuottanut kappaleet "Parade", "Russian Roulette", "Wolf", "Beast", "Wake up Alone", "Samsara" sekä "Magical".


title: Martin Tungevaag

text: Martin Tungevaag esiintyi yhdessä Raabanin kanssa vuoden 2015 Weekend Festivaleilla.


title: Martin Tungevaag

text: Tungevaag & Raaban esiintyivät myös vuoden 2016 Ylexpopfestareilla.


title: Martin Tungevaag

text: He tekivät myös vuoden 2016 kesäkumibiisin Stay Awake.


title: UD Las Palmas Atlético

text: Las Palmas Atlético on espanjalaisen jalkapalloseuran Las Palmasin reservijoukkue. Se pelaa Espanjan kolmanneksi korkeimmalla sarjatasolla Segunda División B:ssä.


title: UD Las Palmas Atlético

text: Huom. Segunda División B:ssä ei ole kiinteää pelaajakohtaista numerointia. Avauskokoonpano käyttää numeroita 1–11 ja vaihtopelaajat numeroita 12–16.


title: Rubén Rochina

text: Rubén Rochina Naixes (s. 23. maaliskuuta 1991 Sagunto) on espanjalainen jalkapalloilija, joka edustaa Primera Divisiónissa pelaavaa Granada CF:ää. Pelipaikaltaan vasenjalkainen Rochina on hyökkääjä.


title: Rubén Rochina

text: Rochina on saanut jalkapallo-oppinsa FC Barcelonassa. Vuodet 2008–2011 hän edusti seuran kakkosjoukkuetta FC Barcelona B:tä pelaten Segunda Divisiónissa 26 ottelua, joissa syntyi neljä osumaa.